
La culine furlane 


Presentazion 


Il Consorzi Universitari dal Friúl al va indenant cu la só azione, scomengade cu la publicazion de La 
mont furlane, di creazion di materiái didatics bilengái par furlan e talian con contignüts leáts une vore 
ae realtát de nestre regjon. 

Dal ambient montan si ۵ passáts cumó a chel de culine, cun ché di presenta dut il teritori regjonál, sei 
dal pont di viste gjeografic che storic cun des incursions ancje tes realtáts economichis che a caraterizin 
la regjon e a àn influit e a influissin su la trasformazion dal ambient. 

Doprá la lenghe di minorance par esplorá il mont dulintor nus somee plui che mai just, rivelant cussi 
il profont leam jenfri lenghe, teritori, storie e culture. 

Il lavór al presente sugjeriments e materiái di dula parti par permeti ai fruts di cognossi e preseá i lücs 
li che a vivin e lis vicendis storichis che a an judát a modelá la nestre regjon. 

I| supuart ae lenghe furlane si incrose cu la cussience di parti de cognossince dal mont plui dongje al 
arléf che nol lasse für, anzit al met in lús la diversitát local cetant siore, permetint po dopo di preseá 
miór il e di savési confronta cul mont di vué, simpri plui caraterizát di putrops aspiets culturài. 

La version bilengal, furlan e talian, e vúl dá la stesse dignitát tal veicolà i contignüts e si presente tant 
che un imprest in stat di adatási ai diviers gráts di cognossince de lenghe di minorance, facilitant il 
compit dal insegnant tal cjapá dentri arléfs cun competencis linguistichis diviersis. 

Tignint presint lis indicazions didatichis plui inzornadis in materie di aprendiment des lenghis, i materiái 
a son stats ideáts intune otiche laboratorial, dividintsi intune vuide, tant che jutori al insegnant, e 
cuader di lavór destinat ai fruts. 

La Regjon Friúl Vignesie Julie e à braüre a sostigni azions concretis e di cualitát par tutelá e promovi 
la lenghe furlane, cul auguri che simpri plui arléfs a decidin di imparále. 

Un ringraciament al va a ducj chei che a àn colaborát a realizà il progjet. 


Roberto Molinaro 
L'Assessòr regjonál ae istruzion, formazion e culture 


La culine furlane 


Presentazion 


Cognossi se stes e ricognossi i elements distintifs e carateristics di une comunitát, che e sedi ché di 
partignince o ché di acet, al è impuartant e indispensabil par favori e par dismovi il sens di identitat 
personal e di "leam" cu la comunitat stesse. 

Di fat, podé individuá e “decifra” segns linguistics, olmis storichis, elements etnics e gjeografics, peáts 
a usancis e a tradizions popolárs al permet di capi la culture des personis che a son leadis a un ciert lúc. 
Lavorant su chest plan, si pues coinvolzi sedi cui che al à un leam afetif cu la realtát local, parce che al è 
nassút li e a ‘nt fas part, sedi cui che, ancje se nol è nassüt in chel puest, i torne par vie dai siei antenáts, 
par cirî une identitát percepide plui che vivude, ma ancje cui che i rive, par cirî cundizions di vite miór o 
un lavór, cussient che la só integrazion e passe ancje par cheste cognossince. 

L'üs veicolár e contestuál des lenghis minoritariis, pal insegnament dai contignüts dissiplinars, in particolár 
de storie e de gjeografie dal teritori, al trasforme lis lenghis minoritariis stessis in lenghis vivis e il lór 
aprendiment al rive a un efiet miór. 

Une scuele vierte, che e favoris une maturazion progressive de cussience di se e de realtat, e à di defini, di 
progjetá e di realizá une ufierte formative che e pandi lis esigjencis dal contest cultural, social e economic 
de realtát local di riferiment, tignint in considerazion e valorizant il pluralisim cultural e teritoriál, lis 
esigjencis e i desideris dai arléfs, des fameis, dai ents locái, dal teritori intindüt tal sens plui larc. 

Lis diferencis culturáls e linguistichis presintis te realtat dal Friúl — Vignesie Julie a son un element 
fondamental di culture e di democrazie. La tutele dal aprendiment linguistic e ven ricognossude e 
valorizade ancje a traviers de scuele, intune suaze coerente di progjetazion metodologjiche didatiche 
inte logjiche di plurilinguisim: "il percors educatif plurilengal al ۵ ad in plen part de formazion a une 
citadinance europeane ative e di valorizazion des specificitàt de Regjon" (cussi la L.R. n. 29/2007 “Normis 
pe tutele, valorizazion e promozion de lenghe furlane" art. 12 c.1). 

Il progjet consortil ACCRCON - Incressiment des cognossincis, finanziát par cheste part de Lec nazionál 
482/99 "Normis in materie di tutele des minorancis linguistichis storichis", rispietant lis disposizions 
specifichis previodudis dai articui 4 e 5 de lec stesse, al intint contribuî a tutelà il patrimoni linguistic, 
cultural e teritoriál (gjeografic e storic), dant al curriculum scolastic alc in plui che si inseris tal cuadri 
gjenerál di une ufierte formative complessive sensibile aes esigjencis locals. 

Cu la predisposizion di materiái didatics ideáts di un Grup di lavór format di docents universitaris, 
insegnants e esperts, destináts al mont de scuele (insegnants ma soredut arléfs) che a percorin l'itinerari 
di "La culine furlane”, presentat culi (e che al ven dopo di "La mont furlane”), si vúl fa jeve su la curiositat 
che e nas de discuvierte o dal recupar di dats cognossitifs e di esperiencis che a caraterizin comunitat e 
teritori, peantju a strent tra di lór e ufrint ai students une pussibile claf di leture. 

L'impuartant intervent normatif regjonál su lis lenghis e su lis culturis des minorancis linguistichis storichis 
(dongje de za nomenade L.R. n. 29/2007, a pro ancje di chés di lenghe slovene cu la L.R. n. 26/2007 e 
di lenghe todescje cu la L.R. n. 20/2009), al é — tant che integrazion dai contignüts de L. 482/99 - une 
grande oportunitát in plui par costruî identitats in dialic tra di ۱۵۲ e cussientis di puartà cun se significáts 
e valórs. La azion consortil e je coerente ad in plen cul intervent normatif che si à dit. 

A ducj, il miór auguri par un bon lavór, sperant che l'ús di chescj materiái didatics al vegni condividüt e 
preseát, prime di dut tal mont de scuele, cumó dute cjapade dal sfuarc di inzorná lis sôs cognossincis, 
sedi umanistichis che sientifichis, par permeti ai zovins di capi la cundizion dal mont dula che a vivin, 
ma no dome. 


Udin, Mai dal 2010 


Francesco Marangon 
President dal Consorzi Universitari dal Friül 

La culine furlane 


Premesse 


Te introduzion al prin volum, dedicát ae mont furlane, a son stadis zontadis considerazions e precisazions 
sui obietifs didatics de opare complessive, che e cjape dentri — dongje di chest test e di chel prin za 
nomenát — altris doi volums ancjemó daür a jessi completàts, che a cjaparan in considerazion la planure 
furlane e il litorál. In chés pagjinis di introduzion a son stats sclarits i prerecuisits di nature gjeografiche 
che a coventin par che i fruts a puedin doprá cence dificoltat lis tantis e diferentis propuestis tematichis 
e operativis che si cjatin tai cuaders di lavór destinats a lór. La stesse atenzion e je stade direte ae 
componente didatiche e formative di une propueste che e ponte a veicolà la educazion ai elements 
fondamentái dal patrimoni culturál furlan, in particolár la lenghe, traviers di percors di aprendiment 
costruits sui temis de organizazion teritoriál. 

In cheste sede, duncje, al reste dome di specifica lis carateristichis di cheste seconde tessare de opare 
complessive, ché dedicade, juste apont, ae fasse pedemontane e al sisteme culinár dal Friül. implant al è 
similar di chel sielzüt in precedence par trata il teritori de mont. Tal câs de vuide pai insegnants, e je une 
presentazion iniziál avonde lungje, cun dopo une serie di schedis di aprofondiment di caratar tematic, 
dividudis in tré sezions gjeneráls di teritori, ativitáts dal om e tra storie e gjeografie. Lis primis dós a 
presentin, di une bande, la analisi dai caratars principái dal ambient natural e des formis insediativis e 
abitativis dentri de unitát tematiche teritori; di ché altre, cualchidun dai aspiets plui rapresentatifs dal 
sisteme economic e produtif sot de vôs ativitáts dal om, risiervant un spazi particolár al fenomen dal 
turisim, viodudis lis gnovis e interessantis oportunitáts di svilup che chest setór al somee di podé ufrî al 
teritori culinár e pedemontan. 

In cont de ultime sezion, tra storie e gjeografie, si à sielzüt di trata l'argoment dal insediament fortificat 
e dai cjistiei e chel dal taramot. Lis resons di cheste sielte a son te volontát di individuá doi procés che, 
ancje se une vore diviers e lontans tra di lór, in manieris e in timps diferents a àn contrassegnát i teritoris 
pedemontans e culinárs dal Friúl, lassant segns fuarts e durevui soredut te trame dai insediaments e te 
organizazion complessive dai contescj paisagjistics e teritoriái. In efiets, la rét distributive dai centris 
abitats in posizion apical in cheste part de regjon furlane si caraterize ancje pal gran numar di sistemis 
di fortificazion — toratis, cjistiei, borcs fortificáts, pléfs fortificadis — magari cul passa dal timp une vore 
trasformáts o degradats, ma che vué a garantissin oportunitats impuartantis di valorizazion. 

In riferiment al taramot, al é di sotliniá che un grum des localitáts e des unitáts produtivis vignudis su 
ta chestis tieris tra mont e plan a an vivüt e patit i efiets dolorós e tragjics dai tancj taramots capitats 
vie pai secui, e cumó a puartin i segns evidents dal ultin disastrós taramot dal 1976. Tancj pais tornats 
a fà sü sui rudinacs des cjasis sdrumadis, dineant la logjiche di une ricostruzion che no fos fate te 
posizion origjinarie dal pais, a presentin peró schemis urbanistics e struturis ediliziis póc rispietós dai 
lór implants storics. Cussi, a son tancj esemplis dula che il sit fortificát ristruturát o daür a jessi comedat 
si compagne a une distribuzion dai fabricáts gnove, risultát de fase di ricostruzion post-sismiche, come 
tai cas emblematics di Glemone, Dartigne e Ruvigne. 

Par ce che al rivuarde la opare tal so complès, manual pai insegnants e cuader di lavór, al va dit che la 
mancjance di uniformitat dai teritoris cjapats in esam e rint póc pratiche une tratazion esaustive, che e 
fasi reson di ducj i elements dal ambient natural, come ancje des formis dai insediaments e des realtáts 
produtivis. O vin scugnüt fà, duncje, une selezion severe, metint in evidence dome cierts aspiets, sielzüts 
parce che a rapresentavin ben la gjeneralitàt dai cas — al è il câs dal arlevament e de culture material 
leade al purcit — o, plui dispés, pe lór impuartance o particolaritat, par esempli la culture de fabricazion 
dal curtis a Manià. 

Se pal teritori di mont la decision di sudividilu par zonis internis e jere supuartade des tantis oparis 
sientifichis che vie pai agns si son ocupadis de mont furlane, e je stade pardabon plui complesse la 
sielte di proponi une sudivision interne de fasse pedemontane e culinár, in cierts ponts une vore strete, 
in altris un grum profonde; une zone, duncje, no masse largje ma lungje, che in tantis situazions e tint a 
confondisi cu la mont di une bande e cu la part plui alte de planure di ché altre. Par presenta un scheme 
di leture plui facil e je stade proponude une articolazion de regjon che e meti adun il criteri orogjenetic, 


La culine furlane 


_ 


fasint une distinzion tra culinis di origjin moreniche e chés nassudis par efiet dal procès di degradazion 
des monts, cul criteri posizional, val a di diferenziant tra culinis dongje de cjadene prealpine cjargnele 
e chés in linie cul sisteme des Prealps Juliis. Come che al é natural, o vin lassat für de tratazion il Cjars, 
chel in provincie di Gurize e chel in provincie di Triest, rispietant la sielte di cjapà in esam dome teritoris 
che a fasin part de regjon storiche e cultural dal Friül. 

No mancje, sul principi di ogni sezion dal manual pai insegnants, cualchi indicazion di nature didatiche 
tal sens plui stret, proponude tant che stimul e sugjeriment pe azion di insegnament e di aprendiment, tal 
rispiet de autonomie di ogni unitat scolastiche e soredut di ogni insegnant impegnát sul cjamp. Chestis 
indicazions no son leadis a strent aes propuestis dal cuader operatif diret ai fruts e no rapresentin, duncje, 
precondizions vincolantis pe ativitát educative che i insegnants a volaran puartá indevant cul Cuader di 
lavór. A son dome sponts di riflession, pensáts tant che obietifs di persegui, metodologjiis e struments 
di dopra, par podé tacá, po dopo, a lavorá cui fruts doprant lis schedis operativis fatis di pueste, ancje se 
no dome e no par fuarce chés. Cun chel stes ategjament a son di considerá lis indicazions bibliografichis 
e chés relativis aes oportunitats di fà une visite vuidade o di servisi de consulence di esperts. 

Par ultin, al è di sotliniá che i doi materiái, chel diret al insegnant e chel pensát pal student, a son in 
realtàt une propueste didatiche e di aprendiment uniche. Di fat, no si pues pensá che l'insegnant, sedi 
te fase preliminar di preparazion sedi tes ativitàts in classe, nol ciri simpri un colegament tra manual 
e cuader. Te stesse maniere il student al podarà 00۵۲۵ miór il so Cuader di lavór dome se, traviers de 
mediazion dal insegnant, al podarà zovási des informazions e soredut des clafs di leture dai diviers 
contescj teritoriái locai che il manual al propon. 


Andrea Guaran, Mauro Pascolini 

La pedemontane e la culine furlane 


Se pe regjon furlane al ۵ avonde facil stabili i limits de plane e de mont, par vie de morfologjie 
particolar che lis identifiche, une vore plui problematic al é defini cun precision i confins di ché 
aree che tal fevelá comun e ven clamade des voltis pedemontane, des voltis culine, des voltis cun 
toponims specifics, come par esempli Cuei, Cjars, Cansei, Valadis dal Nadison, o ancje, forsi in 
maniere no dal dut corete, tant che Prealps Cjargnelis e Prealps Juliis. 

Come pai confins meridionái de mont, ancje pe culine al ۵ dificil defini un teritori che, di fat, al é 
un continuum che, partint des cjadenis alpinis e montanis propriis, si sbasse di nord viers de plane 
cualchi volte a colp, al baste pensá a lis rivis dretis dai altiplans dal Cjaval e dal Cansei, cualchi 
volte cun formis plui dolcis che, partint de altece tipiche de mont, a rivin, cui lór sprolungjaments 
plui lontans, fin te planure, come par esempli i Cuei orientài. O pûr — intune situazion caraterizade 
di une morfologjie plui complesse — a fasin di racuardi tra ovest e est, formant chel ambient une 


vore particolár che al e l'anfiteatri morenic. 

Un teritori che, se si ves di là daür di un semplic 
criteri altimetric, come chel doprát dal Istat che 
al definis la culine come “il teritori caraterizát de 
presince numerose di riléfs di altece, par regule, 
sot dai 600 metris te Italie setentrionál e sot dai 
700 metris te Italie centro-meridionál e insulár" !, 
no si varés une delimitazion clare des sot-regjons 
di considera, stant che si larés a separa areis 
omogjeniis dal pont di viste cultural e dal 6 
come par esempli lis Valadis dal Nadison o de Tor 
o chés de Cose, dal Arzin e de Colvare. Plui clare 
e je la aplicazion di chest criteri pai teritoris dal 
Cuei, dal Cjars e dal Anfiteatri morenic, dulà che 
lis culinis no passin mai i limits altimetrics fissáts 
dal Istat?. 

Ancje in chest cas, come pe mont, si à ۷۵۲ miór di 
individua sot-regjons cun carateristichis comunis 
di nature ambientál o culturál e di organizazion dal 
teritori, plui che no lá daür di une semplice division 
altimetriche. Chest tignint cont dal fat che tal timp 
a son nassudis agregazions aministrativis che a àn 
rinfuarcit te pratiche cuotidiane e te percezion de int 
areis definidis che a cjapin dentri, dongje de mont, 
ancje zonis plui tipichis dal teritori culinár: pensin 
aes Comunitáts di mont di Glemone, de Tor, dal 
Nadison, dal Cjanal di Sant Francesc, de Val Cose, 
dal Cjanal di Tramonc, o ae Comunitat culinár?. 
Tignint cont di chescj fatórs a son stadis individuadis 
areis par cierts aspiets no omogjeniis dal pont di 
viste orografic, ma che a puedin jessi consideradis, 
cun dutis lis distinzions dal câs, avonde omogjeniis 
dal pont di viste teritorial e cultural, e che cualchi 
volte a son di interpreta in continuitát, soredut pai 
modei organizatifs teritoriái, cun ce che al é stát 
svilupát pes areis di mont’. 

La culine furlane 


In cheste vore l'ús dal tiermin pedemontan rispiet a culinár no ۷۵۱ individuá diferencis di limits 
altimetrics o areái, ma dome di posizion e carateristichis morfologjichis e teritoridls. In struc la 
culine e je un ecosisteme cun sôs carateristichis specifichis dal pont di viste ambiental e dai modei 
organizatifs antropics; la pedemontane invezit e rimande, tal contest furlan, a une posizion precise 
(da pit de mont) e in gjeneral a un ambient cun carateristichis plui tipichis di un ambient montan 
e duncje similar a chel des dós cjadenis prealpinis des Juliis e des Cjargnelis. 


Il teritori La fasse pedemontane e culinár dal Friül e je costituide in sens longjitudinal, lant di ovest a est 
fintremai tal Cjars?, de part plui meridional des Prealps Cjargnelis e Prealps Juliis, che le parin bande 
nord des perturbazions continentáls e, te porzion plui central, dal Anfiteatri morenic; di li si sbasse 
viers de plane in formis diferentis, cualchi volte di bot, cualchi volte slungjantsi cun formazions 
articoladis intal plan. Cheste fasse e rapresente duncje une transizion natural e progressive de 
mont ae planure. 

Nol é facil fissa cun precision i confins de regjon pedemontane vere e proprie. Tal so complés e 
cjape dentri la base des Prealps, subite a mont des 
culinis, ma chi e là si slungje framiec des monts e si 
confont cun lór, creant un paisag cun carateristichis 
ambientáls e antropichis che, dispés, cuasi no si 
diferenziin di chés de mont. La regjon culinar invezit 
e rapresente une unitat paisagjistiche separade che, 
viodude dal plan, si presente tant che une cente 
verde e ondulade, cualchi volte cuntune morfologjie 
plui dolce, cualchi volte plui dure e erte, e une cuote 
mai masse alte. 

Cheste part di teritori furlan e presente une 
varietát grande di ambients naturái e antropics, 
di storie e di culture, documentade soredut dai 
tancj insediaments, borcs antics, cjistiei e muris, par La varietat dai paisacs 
solit fats sü sul cuc des culinis, gleseutis votivis e 
borcs, e di une schirie di paisacs culturái caraterizáts 
de ruralitat, ma ancje de modernitat, come che 

produtivis vignudis sü tes ultimis desenis di agns 
tra i ultins bocons di alte planure e lis primis culinis. 
Ancje se la aree culinar no je masse grande — e 
cuvierc plui o mancul il 20% de superficie regjonal 
— e cjape dentri formazions di tipologjie diferente 
par origjin gjeologjiche, che duncje a produsin 
paisacs une vore variats che si puedin dividi in tré 

formadis te ete terziarie. Il ۱۵۲ svilup nol è omogjeni a EN 
ma caraterizát di discontinuitáts e iregolaritats, NC ۱ 
soredut par vie des diferencis di largjece e altece, md CI SQ 
e il risultat al è un paisac une vore svariàt. Bitti ne INS 

secuencis di culinis no plui altis di 500 metris, in 
conglomerat eocenic o in flysch, metudis in direzion 
paralele rispiet aes monts e cuviertis soredut di 
boscs di latifoliis. 

Bande nord, invezit, a son lis culinis morbidis de 
Val Colvare; lant bande soreli jevat si cjatin i cuei 
aluvionái a mont di Secuals e Lestans, cun formis 
tarondis che a spichin tra la plane e lis Prealps plui 
di ogni altri sisteme culinár dal Friúl ocidentál. A 
son caraterizats di une gjeologjie avonde complesse 
fate di marne e di glerie, cuvierts di boscs une vore 
fis di ról, cjastenár, frassin, aier, cjarpin, olnár, e 
póc antropizáts rispiet a lis valadis bonificadis e 


riordenadis di poc. La fasse culinár e pedemontane tal Friúl ocidentál 
Lant indevant viers dal Tiliment si cjate une altre 


serie di culinis, taiadis di valadis profondis sgjavadis 
di rius tant che la Cose e l'Arzin e puntinadis chi e 
là di picui borcs, rivant infin a Trasaghis dulà che 
une fasse pedemontane une vore strete e je cjapade 
framiec dai prins riléfs impuartants de part oriental 
des Prealps Cjargnelis e il Tiliment. 


A diference des culinis dal Friül Ocidentál, il 
setór oriental si presente tant che un arc cuasi 
continui che de Scluse di Vencon - la strente tal 
jet dal Tiliment — al rive fin tal Lusing, fat di culinis 
eocenichis che si sbassin a planc viers de planure, 
caraterizadis di un teren di ponche e di arenarie 
e origjinadis dal lent procés di erosion des monts 
plui meridionáls des Prealps Juliis. In efiets, dentri 
di cheste regjon a vegnin fatis distinzions ulteriórs 
par vie, soredut, de divierse tipologjie dai paisacs, i 
ognidun caraterizat di une cumbinazion diferente 
di associazions vegjetals, coltivazions e aspiets 
culturái, che si puedin identifica cun facilitat in 
graciis — e no dome — dai lór confins naturài: la 
Val Venconasse, lis Valadis de Tor, lis Valadis dal Nadison, i Cuei Orientái, cjapats framiec de Tor e 
dal Judri, e il Cuei, tra il Judri e il Lusinc. Teritoris plens di storie e di culture dulà che a son a sta 
popolazions di divignince diferente par lenghe e civiltát e che a àn prodot modei di gjestion des 
risorsis e paisacs culturái peculiárs. 

Plui indevant al vignarà analizát cualchidun di chescj aspiets in relazion sedi aes dinamichis 
demografichis sedi ai aspiets dai insediaments e dal paisac cultural. Chi al € impuartant sotliniá 
che propit in chestis realtats specifichis lis divisions areáls tradizionáls no rivin a rapresentá dute 
la varietát e origjinalitat di chescj teritoris: pensin dome aes popolazions di divignince slave che 
a vivin tes Valadis dal Nadison e de Tor. 

l'arc pedemontan e culinár si pues dividi in diviers setórs, ognidun cuntune caraterizazion diferente 
sedi pai aspiets ambientái che par chei antropics, di insediament e di popolament. Cualchidun di 
chescj aspiets al à une valence plui gjenerál e al è esaminát in comun par plui setórs, cualchidun 
altri invezit al domande une analisi specifiche. O marchin in ogni càs che, considerade la prospetive 
di chest sac, di nature gjenerál e introdutive a une leture dal teritori plui complete di svilupa cun 

aprofondiments bibliografics, lis descrizions presentadis chi sot a àn di jessi cjapadis tant che une 
prime claf di leture par capi la complessitat di cheste part dal teritori regjonál. 

Vint tant che limit ocidental di chest arc la Scluse di Vencon e il grup de mont di Plauris (1.959 
m), une des monts plui altis des Prealps Juliis, il prin setór al e il teritori che al va dal Tiliment 
ae Tor e che al cjape dentri, in plui di Vencon, i centris di Glemone, Dartigne e Magnan; sul daür 
si vierzin lis valadis de Venconasse, dal Vuaiat e dal dal Orvenc, framieg dai sistemis prealpins 
dal Cjampon, dal Cuarnan e, plui a nord, dai prins crets de cjadene dai Musi; plui a sud il 6 
si indolcis intune serie di culinis che a cjalin, tant che une riviere, su la plane. A son zonis di 
atmosferis ancjemó salvadiis, cuviertis di boscs une vore fis intervalats di passons di alte cuote, a 
testemoneance di une ativitat pastoral antighe e consolidade. A son ancje zonis di impuartance 
gjeologjiche, caraterizadis di une biodiviersitát fuarte e de presince di habitats diversificáts, che 
le an puartade a deventa, te só porzion plui setentrional intai comuns di Vencon e Lusevare, un 
dai doi Parcs naturái regjonái, chel des Prealps Juliis. 

Lant indevant si jentre tes Valadis de Tor che a 
costituissin la part central dal arc des Prealps Juliis 
e che, a sud, a tocjin i ultins aglomeráts urbans ator 
di Udin par torná insù bande est dilunc des Valadis 
dal Nadison fin a segna il confin tra Italie e Slovenie; 
a nord invezit a delimitin, cu la cjadene dai Musi, il 
Canal di Resie. ۱۱ teritori al € caraterizat, pal plui, di 
un svilup latitudinal cuntune cressite progressive dai 
nivei altimetrics; la zone meridional e gravite su la 
planure udinese a pene sot, ché setentrional e ché 
plui in cuote a patissin, in di di vué, une situazion 
di margjinalitat e pierdite di popolazion. | paisacs 
a son segnats di un caratar fuart di transizion e di 
une eterogjenitát dai ambients naturái e antropics, 
che in struc a puedin jessi dividüts in cuatri fassis, 
daúr de lór latitudin e altimetrie: la zone planiziál, la zone culinár, la zone submontane e la mont 
vere e proprie. 

La orografie e je caraterizade di une progression di contrafuarts che a saltin für de plane e a man 
a man si alcin in cuote dilunc des valadis de Tor, dal Cuarnap, de Lagne, de Maline e dal Grivo. 
Lant di nord a sud, lis monts si indolcissin e lis inclinazions a van in mancul fin a confondisi cu lis 
formis tipichis des culinis. La disposizion orografiche e je determinante pal clime e in particolàr pes 
precipitazions, cuntun nivel di ploie che al é tra i 
plui alts di dute Italie. La rét idrografiche superficial 
e je une vore fisse; chest al prodüs une cuantitat 
di aghe che e je rare di cjata in altris bandis e che 
e caraterize cun decision il paisac. 

Lis Valadis de Tor a son sieradis a nord de cjadene 
dai Musi e dal Gran Mont; plui a sud al à un interés 
particolar il complés altiplan carsic de Bernadie che 
al presente une serie di landris e ingjafs, tra chescj 
lis grotis di Vilegnove che a son un dai complès 
soteranis plui significatifs de regjon. La vegjetazion 
e je caraterizade dal bosc che, stant che la part 
plui alte des valadis e je in gran part bandonade, 
al ۵ daúr a colonizá i terens une volte dopráts par 
fa fen e passoná lis bestiis o pdr pe coltivazion di pomis o par altris culturis di sussistence. Te 
part meridional al è un vêr "anel culinár" , une corone di culinis morenichis plui bassis, dulà che i 

insediaments a son vignüts sü tal cuc o su lis cuestis plui soregladis, formant une sorte di barcon 
su la plane. Propit in gracie dal microclime morestat e de posizion favorevule e panoramiche, su 
lis culinis di Tarcint a son stadis fatis sü, de fin dal Votcent ai prins agns dal Nüfcent, une serie di 
cjasis signorils dopradis tant che residencis estivis de borghesie e dai inteletuái furlans, intune 
prime forme di vilegjature. 

| modei di sfrutament dal teritori, la civiltat rural, lis tipologjiis di arlevament e plui in gjenerál il 
patrimoni cultural di chestis zonis a presentin une 
diference significative jenfri lis tieris plui altis, di 
culture slave e ancjemó popoladis di comunitats di 
lenghe slave, e chés di culture furlane de fasse culinar. 
Stesse situazion cheste che si cjate ancje tes Valadis 
dal Nadison, che a continuin in direzion trasversal il 
percors pedemontan des Prealps Juliis. 

Lis Valadis dal Nadison a fasin part dal bacin mezan 
dal Nadison e dal pont di viste aministratif a cjapin 
dentri i teritoris di siet comuns, plui i comuns di 
Prepot, Torean e Cividat che a formavin cun lór la 
Comunitat di mont des Valadis dal Nadison. 

A son caraterizadis di une forme a ventai che si 
sbasse a planc a planc viers dal plan, passant di 
formis plui tipichis de mont a dorsáls e dues plui 
modelats, carateristics de culine e de basse montagne. 
La valade principal e plui largje e je ché dal Nadison, 
traviersade dal cors mezan dal flum, che e scomence 
a strenzisi formant une fds spetacolár propit ai 
confins meridionái de regjon gjeografiche, a Puint 
di Sant Quarin; in plui a son il cjanal di Vernassin 
cul riu Albarane, separát de valade dal Nadison de 
dorsal che e ven ju dal Mataidr, la mont plui alte di 
dut il comprensori cui siei 1.641 m; il cjanál dal riu 
Cosize e chel di Sant Lenart cul riu Arbec. 

Lis valadis, gjavat cualchi toc, no an rivis masse 
ertis, modeladis de azion des diviersis glaciazions e 
de erosion causade dai events climatics. La nature 
particolár dal cret, costituît di flysch par cuasi dut il 
teritori, e à di une bande favorit la erosion e di ché 
altre, soredut tes zonis carsichis, e à prodot dolinis, 
dopradis une volte tant che passons, e formazions 
soteraniis carateristichis. La bondance di aghe e à 
segnat un grum il teritori des valadis: la s6 presince e 
à determinat la posizion de linie dai insediaments e i colegaments da pit des valadis, ma soredut e je 
stade un element primari al servizi de agriculture, dal arlevament e di altris ativitáts produtivis. 
La emoragjie di popolazion e la decjadence de agriculture e des ativitáts produtivis tradizionáls 
che a caraterizin chestis valadis a àn fat in maniere che, tal timp, il bosc si slargjàs simpri di plui, 
deventant la cuviertidure vegjetal plui difondude tal teritori e cjapant dentri, dongje dai boscs 
plui salvadis che a vevin simpri cognossút un sfrutament une vore limitát di bande dal om, ancje 
chei produsüts de riconversion spontanie in bosc natural di antics boscs di tai. A restin ancjemó 
pradariis e práts stabii di alte cuote, tal passat sfrutáts in maniere intensive par passoná lis 
bestiis vie pal Istát e cumó za di tant timp bandonáts, come ancje i práts di cuote medie e basse. 
Carateristic dal paisac cultural des Valadis dal Nadison al è il teragament dai cjamps cun muruts di 

piere calcarie fats sü a sec, che a formin lenghis di tiere che, une volte, a jerin lavoradis in maniere 
intensive, soredut dongje dai país, e che a vevin ancje la funzion di stratigni il teren e di sfruta lis 
cuestis plui di rive su. A jerin coltivats a ceredi o a ort, tignüts a prat e doprats par fa fen o, plui 
dispès, plantats di pomárs (sespárs, piercolárs, milucárs...) e di vits. 

La part plui tipichementri culinár di chescj ultins setórs e costituis di fat il sisteme culinár dai 
Cuei Orientái, jenfri i país di Tarcint e Buri, caraterizát di un paisac une vore svariát che si slungje 
di nordovest a sudest cun ondulazions produsudis de erosion dal flysch eocenic, fatis di ponche, 
arenarie, sediments glereós e savalonós, che a 
vegnin sü de plane cuntune altece medie di 300 
m. Il clime al è caraterizat di une temperadure 
anuál di plui di 10? C e ploiis bondantis, che a van 
dai 1500 ai 2000 mm ad an. 

Te aree tra Tarcint e Faedis, la vegjetazion e je 
rapresentade pal plui di boscs misturáts di latifoliis, 
che, soredut tes zonis plui altis, a son 5 
trascuráts o bandonáts e a tindin a slargjasi ancje 
tes areis tignudis une volte a prát e passon. Tes rivis 
plui dolcis, di acés plui facil e plui soregladis, a son 
i vignai specializats di alte cualitat che, plantats 
sui roncs o tal plan da pit, a son daür a cjapà il 
puest des coltivazions tradizionáls a cereái, mancul 
profitevulis, cuvierzint cuasi dal dut, soredut te 
zone jenfri Cividat e Buri, lis cuestis des culinis, 
dulà che al reste dome cualchi bocon di bosc di 
tai a ricuarda i paisacs de agriculture policulturál 
di une volte. 

Ancjemó diviers al è il paisac che si presente te zone 
plui oriental, la plui dongje dal Cuei: i insediaments 
fats sü in alture a son rárs, tantis voltis costituits 
dai fabricats des aziendis vitiviniculis, otignüts 
ristruturant e trasformant fabricáts tradizionái o 
fasint sü struturis gnovis che no simpri si inserissin 
ben intal paisac. 

Le culinis dolcis che, simpri in direzion nordovest- 
sudest, a segnin il confin cu la Slovenie, tra il 
Judri e il Lusinc, a costituissin e a dan non al Cuei 
cormonés-gurizan, cjapát dentri in gran part te Il Cuei gurizan 
provincie di Gurize, tai comuns di Dolegne, Sant 

Florean e Gurize. Jessint cheste une des zonis plui preseadis pe produzion vitivinicule, il paisag 
culinár al è une vore antropizat, sparnicát di cantinis, piculis frazions, borcs rurái, pais, cjistiei; plui 
dabas, tra Bracan e Gurize, la urbanizazion e je cuasi continue. Lis culinis a son stadis modeladis 
dai oms che a an trasformát lis rivis plui soregladis — cence par chest savoltánt la morfologjie — in 
vignái teracáts, ordenáts e regolárs cuasi a forma un disen gjeometric, intervalats di ulifs, pomárs 
— soredut gariesàrs — e tocs di práts stabii. Dispès framiec dai vignái a son boscs di ۲۵۱ e faiár, che 
a cuvierzin soredut i cucs plui alts e lis cuestis plui in ombrene. 

Vué la zone vitivinicule si svilupe suntune superficie di plui o mancul 1600 etars, ma la coltivazion 
de vit e je une des ativitáts fondamentals di cheste zone fin dai timps dai Romans, e za tal 1500 
i vins dal Cuei a jerin une vore preseats tes corts plui impuartantis de Europe. Di fat, in gracie de 
vicinance a lis Alps, di une bande, e al Adriatic, di ché altre, cheste zone e gjolt di un microclime 
particolar par ventilazion, precipitazions e escursion termiche — la temperadure medie é di 10° 

C, il nivel anual de ploie al è tra i 1000 e i 1500 mm - che, cu la nature particolár dal teren dal 
Cuei, fat di ponche eoceniche, e la só rét idrografiche, al prodüs un ambient otimál pe produzion 
di vins di grande cualitat, soredut blancs. 


L'Anfiteatri La seconde tipologjie di culinis presintis in Friül si le cjate te sezion central de fasse culinár, in 
morenic posizion baricentriche rispiet ae regjon e tocjade, bande soreli a mont, des gravis dal Tiliment. Si 

trate dal Anfiteatri morenic che, come che o vin dit parsore, si diferenzie di chei altris arcs culinars 
pe gjenesi gjeomorfologjiche particolár che al a ۷۵۲ te ete cuaternarie. 
L'Anfiteatri morenic dal Tiliment, un dai miór conservats in Italie, caraterizat di culinis dolcis e mai 
plui altis di 300 metris, intervaladis di superficiis intramorenichis in plan, al da vite a un paisag di 
grande bielece e efiet senografic e al rapresente il complès glacial plui impuartant de regjon, prodot 
des fasis di espansion e contrazion dal glacár Tilaventin. Al ۵ format di tré cerclis concentrics di 
culinis, origjináts cul depositasi complès di material morenic e separáts di grandis largjuris che, 
une volte, a jerin cuviertis di palüts e torberis; i cerclis si sbassin e si strenzin a man a man che si 
spostisi viers de Plane o Cjamp di Osóf e de Scluse di Vencon, colegant, bande nord, lis Prealps 
Cjargnelis cu lis Juliis. L'anfiteatri al è caraterizát de alternance di cuei e di plans jemplats di 
dipuesits fluvio-glaciái e aluvionái resints o ben ocupats, tes areis di depression, di palüts e torberis 
creadis de sedimentazion di antics lacs, separáts di un cordon morenic di sbarament; cualchi toc, 
sparagnat des bonifichis dal secul passat, al ۵ deventat cumó zone di tutele naturalistiche. 
Il prin cercli, chel plui esterni, che si slungje par trente chilometris de Mont di Ruvigne a Cuals di 
Reane, traviersant Sant Denél, Feagne, Morus e Tresesin, al é un arc continui ancje se articolat, 
interot a Sant Denél e a Luvinà di valadis fondis dulà che a corin viers dal plan, rivant infin te zone 
des risultivis, il Cuar e il Cormór, nassüts ducj i doi a Mont di Buie. ۱۱ secont arc, che di Susans al 
tocje Maian, Colorét di Montalban, Cjassà e Tarcint, al € une vore complés, orientát intune direzion 
un fregul plui ecentriche rispiet al prin, e dividüt in cerclis plui picui; cussì ancje il tierc, che al va 
di Susans a Buie e di Buie a Magnan e a Dartigne. 
Il sisteme idrografic che al caraterize la zone al è une vore svariát e complès: dutun cul Tiliment, 
cul Cuar e cul Cormór, cun rius plui pigui e /aviis? ocasionáls, cul lac di Sant Denél o di Ruvigne, 
esempli impuartant di lac intramorenic, a son ancje diviers laguts e palüts e, dongje di lór, numerosis 
fontanis. 
Boscs di latifoliis mesofilis, cisis, práts stabii, cjamps lavorats a seminatif intensif cun rotazion 
des culturis e une rét fisse di insediaments fats sü, fin des etis plui lontanis, soredut sul cuc des 
culinis a segnin il paisac dai tré cerclis morenics, 
un paisac une vore mudat cul taramot dal 1976. 
L'Anfiteatri morenic, come che o vin za dit, al 
disegne un semicercli jenfri lis Prealps Cjargnelis 
e lis Juliis, sierant tor ator il Cjamp o Plane di Osóf, 
che si vierc da pit des culinis e che al rapresente un 
altri ambit paisagjistic particolar. ۱۱ Cjamp di Osóf 
al jere un antic lac periglacial, format des aghis di 
fusion dal glacár Tilaventin intune des sós fasis di 
contrazion, prime che a rivassin a cjatá un passag 
a traviers dai cordons morenics di sbarament, e 
jemplat, plui indevant, des gravis puartadis des 
plenis dal Tiliment. 
La zone e je ancjemó une vore siore di aghis: il 
Tiliment; la Ledre che si bute tal Tiliment e e 
alimente l'omonim cjanál, sgjavat a tacá dal 1881, 
che al bagne la alte planure furlane; une rét fisse di rius; numerosis fontanis — la plui famose ché 
di Bars. 

Te sò part ocidental, dongje dal Tiliment, dulà che il teren al è plui glereós — e di fat la zone e je 
clamade Les 6۲3۷۵165 — a son pràts stabii cun boschetis soredut di pôl e vencjàr e une grande 
varietàt di faune, dulà che in pratiche no son insediaments. Chest al è dovüt al fat che soredut la 
part plui meridional no je stade tocjade de urbanizazion, par vie che e jere demani militar — cjamp 
di aviazion — te Seconde vuere mondial. 

Te zone oriental, ad ór des culinis, il paisac al ۵ une vore antropizat, cun terens — intervalats di 
boscs e tocuts di prát soredut tes zonis plui altis — lavoráts in maniere intensive, in gracie dai 
grancj lavórs idraulics e di bonifiche tacats sul imprin dal secul passat. La fuarte trasformazion dal 
paisac de aree moreniche e de zone pedemontane che i sta daür e je stade causade, in plui che 
de grande colonizazion di ete medieval, ancje — come che o viodarin plui indevant — dal taramot 
dal 1976. 


| insediaments | insediaments de fasse pedemontane e culinàr a son numerós, dispés antics, vignüts sù in rie da 
pit des Prealps, o sui conoits, o ben sul cuc o a mieze cueste dai cuei, in corispondence des liniis 
di falde o de presince di aghe. 
Partint de base dal arc, bande soreli a mont, i insediaments a van daúr di une linie precise che e 
seguis la posizion de dorsal che di sudovest, in direzion longjitudinal, e va a nordest. Buine part 
dai insediaments a son fats sü da pit des primis monts che a saltin für dal plan, formant cuasi un 
continuum insediatif, gjavats i pócs centris dai comuns di mont, il sisteme urban di Spilimberc e la 
stazion turistiche di Plancjaval. O cjatin in sucession Cjanive, Polcenic, Budoie, Davian, Montreal, 
Mania, Midun, Secuals, Pincan, Forgjarie, pais che a conservin centris storics, cjistiei o altris struturis, 
ancje une vore antighis, di gran presi, e che a an cognossút une fuarte espansion urbanistiche in 
gracie dai procés di industrializazion e di spostament a val de popolazion des valadis plui internis. 
| insediaments plui picui, vué dispés intune situazion di regression, a rapresentin un presidi pes 
tipologjiis architetonichis tradizionáls di stamp prealpin cjargnel. 
A nord di Mania, bandonant la strade principal e jentrant tes valadis internis di un sisteme culinar 
une vore articolat, si cjatin i centris plui antics di Frisanc, Pofavri, Navarons e altris borcs che vué 
a patissin, magari cussi no, une pierdite continue di popolazion. E je simpri plui bandonade ancje 
la fertile campagne ator dai pais, une volte tignude pal plui a vignal e cumó deventade bosc cuasi 
dal dut. Lant indevant bande est a son Secuals e Lestans, che a coleghin ae planure i centris plui 
internis des valadis de Cose e dal Arzin, Cjastelgnúf, Clauzét e l'insediament sparnicát di Pradis, 
articolat e particolàr. 
Si rive cussì al Tiliment che si pues passa pal puint di Pincan, o pûr si pues continuà su la diestre 
dal flum tocjant i pais di Flavuigne, antic puart di flum, e Forgjarie, in posizion plui alte, prin 
comun de provincie di Udin su la rive diestre dal 7) - Mu 
Tiliment, rivant po dopo a Trasaghis e Bordan, ultins DU wa A^ 
centris da pit dal Sant Simeon prime de strente di 
Vencon. 
L'andament su la rive di campe al è cuasi specular 
di chel ilustràt parsore, cuntun as nordovest-sudest 
che al cor da pît de fasse pedemontane, dulà che si 
cjatin i paîs di Vencon, Glemone, Dartigne, Magnan, 
Tarcint, Nimis, Atimis, Faedis, fin a rivà, par une 
antighe vie di colegament, a Cividat; e dulà che a 
gravitin ancje i tancj centris e borcs plui picui fats 
su su lis liniis di insediament che a rivin des valadis 
plui internis o des culinis. 
Chestis a presentin une rét di insediaments کی‎ af ۲ xd 
sparnicats tal teritori, cun dongje, in posizion plui eds iicediainante 
alte, numerós sits archeologjics impuartants: fuarts, te pedemontane ocidentál 

postazions difensivis, cjistiei de ete medieval e 
moderne — in gran part restauráts dopo dal taramot 
— di indulà che si podeve dominà e controlá il 
teritori. Daprüf di chei, antics centris religjós e pléfs 
— la glesie dai Sants Gjervás e Protas dal V secul 
d.di C. a Nimis e la badie di Rosacis a son i esemplis 
plui rapresentatifs — e cjasis signorils, ancje di etat 
plui resinte, nus testemonein la valence storiche e 
culturál grande di cheste zone. 

Tes valadis lateráls sgjavadis dai flums a son une 
vore di paisuts, borcs e cjasái, segnáts dal abandon 
gjeneral e progressifs des localitats plui adalt, dula 
che la popolazion e je simpri plui anziane. Dome tai 
ultins agns chescj lúcs a son daúr a jessi recuperáts 
e rivitalizáts, soredut in gracie dal miorament de 
viabilitat e de difusion di agriturisims e secondis 
cjasis, otignudis ristruturant vecjis abitazions e 
stai. 

De storiche citat di Cividát, che tante impuartance 
e à vüt par ducj i popui che a àn dominát il Friül e 
che ancjemó e conserve testemoneancis preziosis 
dai Romans, dai Langobarts e dai Venezians, su la 
strade che e puarte a Cjaurét in Slovenie si vierzin lis 
Valadis dal Nadison, che a presentin une rét penze 
di pigui insediaments fats sù tes cuestis soregladis, 
sedi da pit che a mieze rive o insom, e caraterizats 
de particolar architeture di piere e di len, ancjemó 
ben mantignude in di di vué. 

Lant bande est si cjate il Cuei, ancje chel 
contrassegnat di une schirie di picui borcs rurdi 
e picui centris e de presince des tantis aziendis 
vitiviniculis fatis sü ator pes culinis, pal rest tignudis 
cuasi dutis a vignál. 

O vin za dit de trame teritorial dal Anfiteatri morenic 
che e presente une complessitát plui grande di 
insediament, dulà che borcs e paisuts a stan 
dongje di insediaments di nivel plui alt tant che 
piculis citadinis e centris produtifs e industriái. Ma 
l'insediament peculiar di cheste zone al é il cjistiel, 
fat sü parsore dai país intune posizion dominante 
sui teritoris dulintor par controlálu e difindisi, 
testemoneance di une societat feudal che chi e je 
resistude a lunc. Dongje dai cjistiei a vignirin su une 
schirie di borcs cuntune edilizie rural interessante 
che, cul timp, a lerin a forma une serie di nuclis 


Tipiche cjase rural tai Cuei orientài 


Storie e modernitat tai cuei parsore Cormons 


picui e grancj, dant vite ae trame teritoriál une vore urbanizade che o viodin in di di vué e che e 
cjape dentri in particolar i centris di Buie, Sant Salvadór, Susans, Sant Denél, Ruvigne, Colorét di 
Montalban, Cjaurià, Feagne, Vilalte, Rivis Darcjan, Pagnà, Morüs. 

Chest patrimoni storic rapresentat no dome dai cjistiei, ma ancje di une trame fisse di borcs rurdi, 
al a cognossút trasformazions impuartantis no dome par cause de ricostruzion, ma ancje pe 

tindince, scomencade za tai agns Sessante, di doprá 
tipologjiis di costruzion des cjasis e destinazions di 
üs e distribuzions funzionáls dai spazis diferentis de 
tradizion. Une volte lis cjasis, di une o plui fameis, 
a jerin tacadis une cun ché altre, a vevin dongje 
stalis e toglats e a jerin cuasi simpri di doi plans, di 
clap o di modon, cul cuviert a dós alis e fatis sü in 
bande dai terens, parce che chescj a vevin di jessi 
tignüts a ort, tal toc plui dongje de cjase, e a 8 
o braide tai tocs plui lontans. Vué cheste tipologjie 
e je stade rimplacade dai apartaments in condomini, 
des vilutis in schirie e des vilis monofamiliàrs, dispès 
di une cualitat architetoniche scjarse, compagnadis 
di garage e di un zardin privat plui o mancul grant 
ator de cjase. In plui, massime da pit des monts 


La varietat tipologjiche dai fabricáts 


e su lis stradis principals, a son vignúts sù une vore di insediaments par ativitats industrials e 
terziariis, cuntun fuart impat sul paisac, dutun cui simpri plui presints centris comerciáls, cu lis 


grandis fabrichis, cu lis zonis produtivis artesanáls. 


Une funzion fondamentál te trasformazion no dome de forme dai insediaments, ma cualchi volte 
di dute la organizazion dai centris di cheste zone, le àn vude i taramots dai 6 di Mai dal 1976 e 
dai 11 e 15 di Setembar di chel an, cun epicentri propit tra Vencon e Glemone. Il taramot, o pitost 


i taramots, a an distrut pais intîrs, savoltant il lôr 
implant tradizionál, sedi teritorial e dal paisac, sedi 
ancje economic, politic e social, segnant in maniere 
determinante la fisionomie e struture di ce che vué 
al è il Fridl di miec. Cheste date e rapresente une 
crevadure vere e proprie tra il Friúl di une volte 
e chel di cumó, tant che e à marcát un 'prin' e 
un ‘dopo’ spaziái e temporái, ancjemó fuarts te 
percezion di chei che a àn vivüt ché tragjedie in 
prime persone e che se visin ancjemó une vore 
ben. 

L'Orcolat — come che al é clamat par furlan il 
taramot — al à provocat il savoltament plui grant 
che la regjon e vedi viodüt, seguit di une ricostruzion 
e planificazion teritoriál plui o mancul fedéls a 
ce che al jere prin. Par esempli, Vencon e in part 
Glemone - centris medievài pedemontans — a son 
státs sogjets in ciertis lór parts a une ricostruzion 
lente clamade "filologjiche", piere su piere, che 
ur à permetüt di torná a vé il lór aspiet origjinál, 
a diference di altri comuns come Dartigne, Maian, 
Buie, Osóf, Trasaghis. Vué chescj a àn une fisionomie 
in gran part o, dispés, dal dut trasformade rispiet a 
ce che al jere prime dal 1976: tancj fabricáts a son 
vignüts jü o a son stats butáts ju; tai spazis vueits, 
dongje des struturis che a àn resistüt al taramot 
e che a son stadis comedadis, a son státs fats sü 
fabricáts gnüfs che tantis voltis si slontanavin des 
formis tradizionals. Chest fatór, dutun cui gnüfs 


Cjasis e fabrichis tal Cjamp di Osóf-Glemone 
(foto M. Tondolo) 

plans regoladórs nassüts par frontá la ricostruzion, dispés mudant o trasformant lis placis e stradis 
di acés principals, a an sledrosat la plante urbane e la antighe muse di tancj pais. 

Se il dulà che al jere si lu rive ancjemó a capi, no si pues dî la stesse robe dal cemút che al jere, che 
al é restát une sperance, un desideri, une utopie, plui che no une sielte pussibile. Di fat su cheste 
sielte a an influit diviers fatérs: il desideri di vé une cjase plui biele, plui comude, plui grande, cuasi a 
dimostrá la volontát di sfrancjási no dome dal taramot, ma ancje de storie dificile e faturose e dispès 
puare de vite rural; la premure e la puaretát cultural dai progjetiscj no simpri bogns di interpreta 
l'ambient e il so leam funzional cu lis cjasis; sieltis ideologjichis leadis a modei di planificazion e 
progjetazion; interpretazions diferentis e des voltis contrariis di ce che al ۷۵۱ dî restaurá. 


La In graciis di cundizions teritoriáls, climatichis e idrografichis une vore favorevulis, la zone pedemontane 
popolazion e, soredut, la fasse culinár a son stadis sielzudis des societáts umanis fin dai timps plui antics pai 
lór insediaments stanziái, come che a documentin i tancj reperts cjatáts ta chescj lücs e che a van 

indaür fintremai ae Preistorie. In particolàr, il gran اٹہ‎ VUE aa d 


numar di flums e di rius e la bondance e cualitat 

des aghis di cheste zone a an simpri rapresentat un 

fatór impuartant pal insediament des popolazions, 

favorint sedi lis coltivazions agriculis de culine e de 

plane a pene sot, sedi il disvilup de proto-industrie. 

Cheste ultime si svilupà a tacà dal 1100 cui prins 

mulins e batifier vignüts sù ad ôr des roiis, derivadis, 

par esempli, de Colvare te zone di Manià e de Tor 

te zone di Udin, e in pócs secui a an permetút a 

Mania di vé une posizion di primat te produzion 

di curtis e a Udin, in ché volte picul borc rural, di 

cressi dal pont di viste economic fin a deventa la 

capital incontrastade dal Friül. 

La aree gjeografiche cjapade in considerazion in 

chest test si caraterize in di di vué, par ce che al 

rivuarde lis formis di popolament, pal fat di dà acet 

a une part avonde grande de popolazion furlane, 

cun diviers comuns di plui di cinc mil abitants, cinc 4 

piculis citàts — Mania, Sant Denél, Glemone, Cividat, wo u AN 

Cormons — e la capital dal Friúl oriental, Gurize. Trops di fruts a jemplavin 

Se la fasse pedemontane, gjavadis pocjis realtáts i pais de culine furlane 
VIEN ۹ A ۱ (Font Bront - Archivi Somsi Cividát) 

teritoriáls, e à une densitàt di mancul di 100 ab/ 

Km?, gran part dai comuns culinárs, sedi chei dai arcs morenics centrái sedi chei dai Cuei orientái 

e dal Cuei, e rive a une densitat une vore plui alte, ancje parsore dai 200 ۰ 

Par ce che al rivuarde, po dopo, il profil de popolazion, o vin di diferenzià la fasse dai comuns plui 

alts, par solit in posizion avonde isolade te pedemontane o sui teracaments des valadis che si imbusin 

tes Prealps — Val Colvare, Cjanál di Tramonc e di Sant Francesc te pedemontane pordenonese e 

Valadis dal Nadison tal Cividin — dai comuns de culine vere e proprie. | prins si caraterizin par un 

moviment natural fat di une natalitàt avonde basse e une mortalitát avonde alte, situazions creadis 

dal spostament progressif de popolazion residente viers dal plan. | seconts, invezit, a presentin 

nivei di natalitat un póc plui alts e une mortalitat plui contignude, in linie cu la dinamiche natural, 

cuntun salt dongje dal zero, come che si verifiche in gran part de planure furlane. 

Come che o vin dit, la pierdite di popolazion patide dai comuns plui isoláts e à puartát a une 

diferenziazion parziál tes struturis demografichis des zonis pedemontanis e di chés culinárs. Di 

fat, se o considerin i salts migratoris, tal prin câs ancjemó negatifs a dispiet dal aflüs dai citadins 

forescj, e invezit a pene positifs tai comuns di culine, e in considerazion de incidence plui grande de 

popolazion residente anziane — dal 20 al 40% dal total dai abitants — tai comuns plui internis de 
aree pedemontane, o podin distingui doi profii demografics diferents. Cussi, un grum dai comuns 
plui internis a mostrin un profil di maturitát avanzade, cun fuarts Indis di vecjaie e dipendence, 
une struture familiár une vore picule par numar e 
une difusion avonde largje di fameis di une persone; 
in cuasi ducj i comuns di culine al à prevalent un 
profil un fregul plui 'zovin', cuntune medie di 3-3,5 
personis par famee. 

Chestis dinamichis demografichis a condizionin 
ancje il setór de edilizie, in chescj ultins agns póc 
vivarós tai comuns pedemontans, cuntun tas di 
ocupazion dai fabricáts avonde bas, e invezit, tai 
teritoris culinárs, caraterizat di une percentuál di 
cjasis fatis sü tai ultins cuindis agns plui grande 
e un tas di ocupazion in medie plui elevat. O 
vin di precisa, in ogni cas, che in buine part de green se 
pedemontane e de aree culinár, dal Friùl ocidentál la struture demografiche de popolazion rurál 
e central soredut, une ativitat edilizie consistente 01001 
e à caraterizat il periodi, avonde lunc, dal post- 

taramot. 


Dute la fasse pedemontane furlane - lis rivis e i teracaments prealpins, come ancje lis valadis, 
caraterizadis di une penetrazion no invasive de plane dentri des zonis di mont — e la regjon culinár 
che i sta dongje a puedin svanta un patrimoni straordenari di risorsis naturalistichis di valór. | bens 
forestai, la flore, la faune, la bondance di aghis e la varietat sugjestive dai aspiets gjeo-morfologjics 
a costituissin un ecosisteme svariát e preziós, ancjemó póc cognossút e preseát, 015065 ancje de 
popolazion locál. 

Lis oportunitáts, duncje, par une valorizazion 
inteligjente e atente di chescj valórs paisagjistics, 
caraterizáts di une grande naturalitát, a son 
diviersis. Lis ambizions e iniziativis progjetuáls in 
cont di chest a varessin, dut cas, di indrecási viers 
formis sostignibilis di svilup ricreatif-escursionistic 
e turistic, stant che cheste aree gjeografiche e je 
il risultat di un procés di umanizazion milenari e 
che i cuadris teritoriái che si presentin devant dai 
voi dai visitadórs a son il prodot de lungje inter- 
relazion tra lis grandis risorsis naturals che il teritori 
al à metüt a disposizion e lis sieltis insediativis e 
produtivis fatis dai oms che a an sielzüts di stabilisi 
in chestis zonis dal Friül. SE 
La tutele, necessarie e auspicade, dai sîts di rilevance Il bosc di Plessive tal Friül oriental 
naturalistiche, ancje traviers di intervents legjislatifs 

e la creazion di zonis protetis, e à di dialogà cun contescj teritoriái segnáts a fuart dai elements 
culturái. Chescj a son rapresentats des liniis di distribuzion dai borcs e des localitáts centráls, des 
carateristichis tipologjichis dai intervents architetonics, de trame articolade des grandis zonis di 
sfrutament agricul — derivade de sielte des culturis e de diviersis modalitáts di division dai cjamps 
—, de articolazion de rét des stradis di comunicazion, di chés che a seguissin l'andament dal teren 
cun armonie a chés che, magari cussi no, par là incuintri aes dibisugnis de modernitát, a tain i 
profii naturái in maniere violente. 


La culine furlane 


Un ds, duncje, che al sedi in stat di valoriza paisacs 
culturái une vore siórs di risorsis gjeo-morfologjichis, 
vegjetazionáls e idrogjeografics, leáts a strent e 
integráts aes oparis e ai risultáts dal intervent 
uman, pe realizazion di esperiencis escursionistichis 
pardabon interessantis in contescj ambientái 
stimolants e in buine part póc comprometits, 
gjavant i sits a alte cressite industrial o i stabiliments 
comerciái vignüts sü in maniere póc armoniche, un 
daür di chel altri, ad ór des stradis principals. 

Te fasse pedemontane e tai arcs culinars dal Friül i 
elements naturalistics di valór no mancjin e a puedin 
rapresentà ocasions di programs escursionistics 
specifics; il visitadór che al vedi interés plui svariats 
al cjatarà oportunitáts ancjemó plui numerosis, 
risultát di une misture armoniche di nature e culture: 
paisacs culinárs pitorescs e borcs antics fats sù sul 
cuc dai cuei; aghis frescjis di risultive, roiis e mulins; 
boscs mesofii; cisis di arbossits e boschetis a segna 
i confins intune campagne organizade in cjamps 
sieráts; testemoneancis architetonichis di presi; 
manufats de Prime vuere mondial; oparis artistichis 
e di culture material. 

Paisacs, chei de sot-regjon furlane esaminade di 
chest test, che a son di visita e sperimenta no dome 
cui voi, strument principal dal escursionist, ma che 
a varessin di jessi lets doprant ancje il contribüt 
fondamentál de uldide, par scoltà lis tonalitáts 
diferentis de aghe curint o lis produzions sonoris des 
variis combinazions di arbui e arbossits, dal odorát, 
par 0۲۵5۵۵ lis sfumaduris des diviersis associazions : Am RE 
vegjetals, e ancje dal gust, che nus da la pussibilitàt l Troiste NE 
di cercjá e gjoldi il mangjá e il bevi ecelents che in 

chestis zonis dal Friûl si produsin, si consumin e si espuartin. 

Notis 


1 ISTAT, Glossario dei termini statistici, 2009, www.istat.it /strumenti/defini- 
zioni/. 


? l'Istat al considere come “culinàrs” 50 comuns de regjon Friül Vignesie Julie: 
ducj i 6 de provincie di Triest; 3 di ché di Gurize (Sant Florean dal Cuei, Savogne 
e Gurize stesse); 15 de provincie di Pordenon (Cjanive, Polcenic, Budoie, Davian, 
Montreál, Vaiont, Mania, Fane, Cjavas, Darbe, Midun, Través, Cjastelgnúf, Secuals, 
Pincan); e adiriture 26 in provincie di Udin (Dartigne, Atimis, Buie, Cjassa, Cividat, 
Colorét di Montalban, Cuar di Rosacis, Faedis, Feagne, Glemone, Magnan, Maian, 
Montenárs, Morüs, Nimis, Osóf, Pagna, Prepot, Ruvigne, Rivis Darcjan, Sant Denél, 
Sant Pieri dai Sclavons, Tarcint, Torean, Trep Grant, Tresesin). 


? Tal 2002 la Regjon Friül Vignesie Julie, in conclusion di un dibatiment vivarós 
su la funzion e la teritorialitat des Comunitats di mont, e à decidüt di trasforma 
lis 10 Comunitats di mont regjonáls in 4 Comprensoris montans (LR 33/2002), 
che plui indevant a son stats riformats tes 4 gnovis Comunitats di mont de 
Cjargne; di Glemone, Cjanál dal Fier, Valcjanál; dal Friúl Ocidental; de Tor, Na- 
dison, Cuei (LR 1/2004). Lis 10 Comunitats di mont origjinariis a podevin cjapa 
dentri dome comuns montans, come tal câs des Comunitáts de Cjargne e dal 
Cjanál dal Fier-Valcjanál, o pür meti dongje comuns di mont cun altris che a 
vevin situazions orografichis variadis o pür a jerin di basse culine o di planure. 
| câs plui clárs a jerin par esempli te diestre dal Tiliment dula che inte stesse 
Comunitat di mont a podevin jessi comuns come Vivar (altece max. 198 m) e 
Barcis (altece max. 2.251 m) o ben tes Valadis de Tor dulà che il comun di Paulét 
(altece max. 380 m) si cjatave insieme cun chel di Taipane (altece max. 1.636 
m). Dongje des Comunitáts di mont e je ancje une Comunitat Culinár che e ten 
dongje 16 comuns: tra chei, ancje se il non dal comprensori al fas riferiment 
clar ae culine, a son ancje comuns che l'Istat al calcole di planure, par esempli 
Cosean, Flaiban, Sant Vit di Feagne. Chest a dimostrazion de complessitat e 
dificoltát de definizion di zonis e regjons. 

Argoments 


La culine furlane 


۱۱ teritori de culine e de pedemontane furlane 


La sudivision de fasse culinár e pedemontane dal Friül. Aspiets gjeomorfologjics particolars. Situazion 
climatiche. Tipologjiis principals di associazions vegjetáls. La rét idrografiche superficial. Laviis, palúts, 
torberis e lács intramorenics. La faune salvadie carateristiche. 

Modalitats di distribuzion spazial dai insediaments: prevalence de modalitat acentrade soredut te zone 
ocidentál, di insediaments svilupáts dilunc di une linie te fasse pedemontane e di insediaments fats sù 
sul cuc di une culine te zone culinar. La scjarsetat di insediaments tes zonis intramorenichis. Relazion tra 
presince di aghe e centris abitáts. La difusion dai cjistiei e dai borcs fortificáts: resons storichis, funzions 
antighis e atuáls; la atrazion dai centris principai: di Mania a Sant Denél, di Tarcint a Cormons e Gurize. 

| modei di cjase rural tradizionál. La cjase di cort e la cjase de Slavie furlane: materiái di costruzion plui 
dopráts e distribuzion dai spazis. Il recupar dal patrimoni architetonic tradizionál dopo dal taramot dal 
1976. 


Ideis par 
percors di 
aprendiment 


Leture di une cjarte gjeografiche dal Friül > individuazion des diviersis sezions de fasse pedemontane e de 
culine > identificazion dai flums principái > verifiche de relazion tra chescj elements idrografics e la sudivision 
interne de aree pedemontane e culinar. 


Individuazion di flums, lacs e zonis umidis suntune cjarte fisiche dal Friül > lôr evidenziazion > realizazion di 
une cjarte tematiche relative ae idrografie. 


Escursion gjeografiche cun leture e orientament de cjarte > racuelte di material fotografic e esecuzion di 
disens dai paisacs osservats > colocazion puntuál des fotos e dai disens intune cjarte topografiche, intune 
cjarte tecniche regjonál o inte cjarte tematiche idrografiche fate dai fruts » confront tra i imprescj iconics e 
la cjarte. 


Visite sul teritori > osservazion de vegjetazion > identificazion de vegjetazion spontanie e natural e di ché 
introdusude e coltivade dai oms (vignái e seminatifs in particolár) > racuelte di fueis e pomis des diviersis 
speciis > identificazion e classificazion puntual dai reperts > realizazion di une picule publicazion ilustrade. 


Leture di une cjarte gjeografiche dal Friül > identificazion des carateristichis principals des modalitats di 
distribuzion dai centris abitáts: modalitát acentrade, dulà che i fabricáts a son ingrumáts tor di un pont, o ben 
modalitat in linie > rapuart tra la posizion dai centris abitáts e il profil morfologjic (teracament, tipologjie di 
esposizion, conoit di deiezion, cuc di une culine) e la distribuzion des aghis superficiáls. 


Esam dai censiments de popolazion > leture dai dats, comun par comun, de popolazion total e dividude par 
centri abitati, nuclei abitati e case sparse > individuazion de modalitat di insediament prevalente, sparnicade 
o acentrade > aprofondiment su ce che a son lis resons che a justifichin la prevalence di une modalitat pitost 
che une altre. 


Sielte di un centri significatif dal pont di viste storic > racuelte di informazions su la storie e lis fasis principals 
de evoluzion dal insediament » preparazion di schedis di aprofondiment su lis carateristichis dal sit dulà che 
l'insediament si è svilupat. 


Sielte di un borc o di un centri fortificát dulà fà une visite di istruzion » individuazion su la cjarte gjeografiche 
> ricercje di material informatif, in particolár di une mape > individuazion di itineraris pes stradis dal borc 
o centri fortificát, di segna su la mape > individuazion di ponts significatifs dai itineraris > assegnazion, a 
fruts singui o a gruputs di fruts, di compits di vuide te situazion real, lant daür dai itineraris predeterminats 
» ipotesis su lis resons dal gran numar di borcs fortificáts in cheste fasse intermedie dal teritori furlan. 


Ricercje e racuelte di fotografiis e planimetriis de tipiche cjase di cort o de cjase de Slavie furlane > identificazion 
des carateristichis struturals > individuazion e analisi funzionál dai diviers fabricáts dal complés (cjase, stale, 
toglat, curtil e v.i.) > studi aprofondit de cjase e de distribuzion des stanziis > confront cu la nestre cjase, 
metint in evidence similaritáts e diferencis. 


Visite a une cjase di cort o a une cjase de Slavie furlane, cuntun bon nivel di conservazion > confront tra i 
aspiets evidenziáts in classe e chei osservats in maniere direte > interviste a un testemoni local sui múts di 
vivi, di lavorá e di socializa di une volte. [Chest percors di aprendiment al pues jessi fat ancje intune struture 
museál come Cjase Cocel.] 

Racuelte di fotografiis di pais, borcs e cjasis in doi moments diferents: prime e dopo dal taramot dal 1976 
> scuvierte e identificazion dai elements urbanistics e architetonics conservats, di chei ripristinats, di chei 
trasformáts o modificáts dal dut e di chei distruts e no recuperáts > conte, de bande dai fruts, di esperiencis 
di familiárs o cognossints che a vedin vivút la esperience dal taramot > conte, de bande dai fruts, di visitis 
fatis tai pais taramotáts e cumo ricostruîts > confront tra lis diviersis esperiencis e considerazions. 

Visitis Bosc dal Roman, Spesse di Cividát 

sugjeridis Cjase des Paveis, Bordan 
Cuel e fuart, ۲ 
Ecomuseu "Lis Aganis" des Dolomitis furlanis, Manià 
Ecomuseu des aghis dal teritori di Glemone, Ospedal di Glemone 
Ecomuseu Cjanál di Resie, Resie 
Mostre permanente "Boscs, Om, Economie tal Friül Vignesie Julie", Vencon 
Museu de vite contadine " Cjase Cocel", Feagne 
Oasi Naturalistiche dai Cuadris, Feagne 
Risierve Naturál Regjonál dal Lác di Curnin, Forgjarie 
Torbere di Cjasesole, Maian 
Palüt di Andreuce, Buie 
Centris urbans: Mania, Sant Denél, Glemone, Cividat 
Borcs rurài: Frisanc, Pofavri, Midun, Ramandul, Dolegne, Sant Florean dal Cuei 
Cjistiei: Cjanive, Mania, Darcjan Disore, Vilalte, Brecà, Partistagn, Faedis, Gronunberc, Cormons, Gurize 
Borcs fortificáts: Vencon, Sante Margarite 


Contats Comunitàt di mont Friúl Ocidentál, Barcis 
utii Comunitát di mont Tor, Nadison, Cuei, Sant Pieri dai Sclavons 
Comunitát Culinár dal Friül, Colorét di Montaban 
Consorzi dai Cjistiei dal Friúl Vignesie Julie, Colorét di Montaban 
Parc des Prealps Juliis, Prat di Resie 

Culinis e aghis 


Lis Prealps Juliis cul Cjampon 


| cuei di Top 


Aspiets naturalistics e ambientai 


A val des cjadenis alpinis e a mont de planure, ancje se di estension 


limitade, l'arc de culine furlane al da vite a un paisac intermedi une vore 
svariát, soredut pe origjin diferente des dós tipologjiis principals di culinis 
che lu costituissin: subalpinis e morenichis. Lis primis a vegnin sü a pene 
sot de fasse prealpine cuntune largjece e altece variabile, formadis de 
erosion des monts di ete terziarie. Si cjatin chi e là a ovest dal Tiliment, 
dongje Lestans da pit des Prealps Cjargnelis, ma soredut a est dal flum, 
dilunc di un arc cuasi continui fat dai sprolungjaments des Prealps Juliis, 
dai Cuei orientdi e dal Cuei. Lis culinis di origjin glacial, invezit, a formin 
l'anfiteatri morenic dal Tiliment, tal miec de alte planure furlane. 

La fasse pedemontane e culinár e je caraterizade di temperaduris 
moderadis e un nivel di ploie normál e ben distribuit. E mostre une 
idrografie svariade fate di flums alpins e prealpins, rius intramorenics, 
laguts e tocs residuái di palüt. In gracie de bondance e buine cualitat 
des aghis, e rapresente un bacin idric fondamentàl pe popolazion e pe 
campagne de planure furlane, traviers dal Cuar, dal Cormór, de Tor, dal 
Judri e dal cjanal de Ledre, par ricuarda dome i principài. 

Doi a son i lacs plui grancj e impuartants: il lac di Cjavac o dai Tré 
Comuns, che al ocupe une des ramificazions dal glacár tilaventin, e il lac 
di Ruvigne o di Sant Denél, esempli tipic di lac format intune depression 
intramoreniche. 


Pedemontane ocidental 


La fasse pedemontane des Prealps Cjargnelis 


Da pit des Prealps Cjargnelis, tra la Livence e il Tiliment, dilunc de linie 
di insediaments che e tocje, tra chei altris, i centris di Polcenic, Budoie, 
Davian, Montreal, Mania e Midun, cuasi dibot e cence passacs intermedis 
si vierc la planure dal Friúl ocidentál. Dome tra Secuals e Pincan si cjate 
cualchi grup di culinis verdis no masse altis che a indolcissin il salt tra 
monts e plan. 

La Livence, il flum plui ocidental dal Friül, e nas a Gorgac, tal comun di 
Polcenic. La só peculiaritàt a son lis sorzints: a ‘nd è une prime, carsiche, 
da pit dal Cansei, che e cjape dongje lis aghis che a rivin jü dal altiplan, 
e une seconde, un póc plui jü — dongje il santuari de Santissime —, che e 
bute für cussi tante aghe che il flum al ۵ navigabil za di li. 

Di Pincan, lant sù ad ór dal Tiliment, si cjate il lac di Curnin; te Risierve 
Natural ator dal lac al è stat introdusút il grifon, une sorte di astór une 
vore grant, e li si cjatin 2006 une vore di uciei — niblis, acuilis e barbezuans 
grancj - e ancje cjavrüi, tacs, bolps, bilitis e jeurs. 

L'Anfiteatri Morenic 


De Mont di Ruvigne 


Cuei e plans 


Il Cuar 


La Ledre 


Paisac di grande bielece, l'anfiteatri morenic dal Tiliment al rapresente une 
unitat gjeomorfologjiche particolár rispiet a chés altris culinis dal Friül. 
Formát in ete cuaternarie cu la sedimentazion di claps, glerie, savalon e 
pantan, traspuartáts tai diviers moments di espansion e contrazion dal 
glacár tilaventin, chel dal Tiliment al ۵ un dai anfiteatris morenics miór 
conserváts de zone subalpine taliane. Situát te alte planure furlane, al 
e format di tré cerclis concentrics di culinis, metudis a ventai a sud de 
Scluse di Vencon — che i fas come di pivot — e dal Cjamp (o Plane) di Osóf, 
fasint une sorte di colegament ideal tra lis Prealps Cjargnelis dal Arzin e 
lis Juliis de Tor. 

Il prin ordin, chel plui esterni — di plui o mancul trente chilometris di 
svilup, che al tocje Ruvigne, Sant Denél, Feagne, Morüs, Pagnà e Tresesin 
— al è il plui larc e alt e l'unic a forma un arc continui, ancje se taiát 
framiec dal Cuar e dal Cormór; il secont arc — che al cjape dentri Susans, 
Maian, Colorét di Montalban, Cjassà e Tarcint — e il tierc — tra lis culinis 
di Susans e Buie e tra Buie, Magnan e Dartigne — a formin doi volts 
iregolars che si tocjin tal cuel eocenic di Buie. 

Framiec des culinis si formarin depressions jempladis, cul timp, di palüts e 
torberis, cuntune vegjetazion carateristiche fate di cjanis, groi e boschetis 
di vencjár, pól e olnár neri, testemoneadis in di di vué, in plui che di un 
grum di toponims, de Torbere di Cjasesole, dal Palüt di Andreuce e de 
Oasi Naturalistiche dai Cuadris di Feagne, dulà che si viodin la cicogne 
blancje, l'ibis eremit, il masurin, l'airon e ancje cjavrüi, sghirats e jeurs. 
Lis cundizions gjeografichis dal comprensori dal Anfiteatri morenic a àn 
favorit fin dai timps antics l'insediament dal om, che al puartà vie spazi 
ai práts e ai boscs di ról, cjastinár, agac, aier, pól blanc e tei par lavora 
il teren, spes organizát in cjamps segnats di lungjis moraradis. Vué, la 
presince fisse dai oms e je rapresentade di tancj país, borcs e cjistiei 
sparnicats pal teritori, di ativitáts industrials e terziariis impuartantis e de 
agriculture che e ocupe in maniere intensive i spazis no urbanizáts. 

La rét idrografiche principal dal Anfiteatri morenic, in plui che dalTiliment, 
e je costituide de Ledre, dal Cuar e dal Cormór. 

La Ledre e à un cors curt (19 chilometris) ma bondante si bute tal Tiliment, 
in comun di Maian, dopo che e à traviersat in direzion est-ovest il Cjamp 
di Osóf. E nas propit in chest teritori, formade di une serie di fontanis che 
a vegnin a flór a sud di Glemone. 

Il Cormór e il Cuar, che a an cors intermitents alimentáts di fontanis che 
si vierzin da pit dal Anfiteatri morenic, a rapresentin i tais plui grancj dal 
tierc cercli des culinis, cun direzion nord-sud. Il Cormór al nas sot dal 
Mont di Buie, il secont a Mels, frazion di Colorét di Montalban, e ducj i 
doi a continuin il lór percors te planure furlane: il Cuar si bute tal Tai a 
Romans di Vildivar, invezit il Cormór, dopo jessi stat canalizat a Cjasteons 
di Strade, si bute te lagune di Maran. 

La culine furlane 


Valadis dal Nadison 


Boscs e práts a Monfoscje 


Cuei Orientai 


| cuei cun daür il Mataiür 


Lis Valadis dal Nadison a fasin part dal bacin mezan dal Nadison, 
tes Prealps Juliis, e a rapresentin la part plui oriental dal Friül. A son 
caraterizadis di une forme a ventai che e partis di bande sud e che si 
sbasse a planc a planc viers dal plan, passant di formis plui tipichis de 
mont a dorsáls e dues plui modeláts, carateristics de culine e de basse 
montagne. 

La valade principal e plui largje e je ché dal Nadison, traviersade dal 
cors mezan dal flum, che si strenc formant une fós spetacolar a tacê 
di Puint di Sant Quarin; lis altris valadis a son cjanál di Vernassin cul 
riu Albarane, separát de valade dal Nadison de dorsal che e ven ju dal 
Mataiür, la mont plui alte di dut il comprensori cui siei 1.641 m; il cjanál 
dal riu Cosize e chel di Sant Lenart cul riu Arbec. Lis valadis, gjavat cualchi 
toc, no àn rivis masse ertis e a son stadis modeladis sedi de azion des 
diviersis glaciazions, sedi de erosion e dai events climatics. La nature 
particolar dal cret, costituit di flysch par cuasi dut il teritori, e à di une 
bande favorit la erosion e di ché altre, soredut tes zonis carsichis, e à 
prodot formazions soteraniis carateristichis: o ricuardin, dongje de grote 
plui cognossude, ché di Sant Zuan di Landri, ancje la Velika Jama e la 
grote dal Star Cedat. Fin dal VII e VIII secul tes valadis si son stabilidis 
popolazions slavis che ancjemó in di di vué a mantegnin te lenghe, tes 
tradizions e te organizazion dal paisag cultural caratars origjinaris; magari 
cussi no, dopo de seconde vuere mondial lis Valadis a an cognossüt une 
decadence sociál e economiche cuntune pierdite fuarte di popolazion, la 
plui alte di dute la mont e pedemontane furlanis. 

Dal pont di viste de vegjetazion, gjavadis lis parts plui altis des monts, 
fin a pócs agns indaür a dominavin i boscs di ról, intervaláts cun boscs 
di cjastinar tes dorsáls e boscs di ۲۵۱ e cjarpin - blanc e neri - tai cjadins 
e tes valadis internis. | cjastinárs si ju cjatave par solit ancje tal miec dai 
práts, dulà che une volte la int e leve a fà fen e a passoná lis bestiis e 
che cumó a son bandonats dal dut. Tes rivis plui dongje dal plan, il bosc 
al à lassát il puest ai vignái, in gran part plantáts cun oparis di sgjáf e 
teracament des cuestis des culinis, dant vite a paisacs gnüfs. Tes zonis 
plui internis, che no dan diretementri su la planure di Cividat, la tipologjie 
de vegjetazion e dipent soredut di doi fatórs: la cualitat dal teren — calcár, 
ponche-arenarie o arzile — e il grát di esposizion al soreli. Cussi sui terens 
calcaris o cjatin plui dispés cjarpins e cervats, che a lassin il puest ai 
aiers tai terens plui arzilós e ai rói tes zonis di ponche. In fin, al covente 
sotliniát che, cul abandon dai teritoris di bande dal om, il bosc al é vignüt 
su simpri di plui ancje tai terens coltivats, tai práts e tai passons, e dispés 
ancje cjapant dentri lis borgadis e i país. 


| Cuei Orientái, cjapáts framiec de Tor di une bande e dal Nadison e dal 
Judri di ché altre, a son formats di ondulazions subalpinis des Prealps 
Juliis cuntune altece tra i 100 e i 350 m, che a tacá di Tarcint, passant 
par Nimis, Atimis, Faedis, Cividat, Prepot, Cuar di Rosacis, Sant Zuan dal 
Nadison e Manzan, a rivin fin a Buri. 

Origjináts de sedimentazion di ponche e arenarie, i Cuei Orientai di 
simpri a an alternat superficiis lassadis a bosc cun altris lavoradis a une 
varietat di culturis. ۱ boscs di agaç, rôl, aier, cjarpin, cariesár, tei e cjastinàr 
a an dat len di brusá e di lavór pe int dal puest. Tai ultins agns, in gracie 
de composizion particolar dal teren, dal clime otimal e di un bon nivel 
di ploie, lis cuestis plui soregladis, dispés lavoradis in roncs, a son stadis 
destinadis, al puest des culturis tradizionáls, ae coltivazion de vit pe 
produzion di vins di presi, in particolar Ramandul, Sclopetin, Refosc e 
Picolit. 

La culine furlane 


Il paisag de vit 


1 


Boscs, vignài e ulîfs 


Centris in linie 


La linie dai insediaments 
su la diestre dal Tiliment 


La linie dai país tes Valadis dal Nadison 


L'arc di culinis che contorne lis Prealps Juliis di nord a sud, tra i flums 
Judri e Lusinc, sbassantsi a póc a póc viers dal plan, al cjape il non di 
Cuei cormonés-gurizan, in cheste maniere diferenziantsi di chel sloven di 
là dal confin, clamát Brdo. Il Lusinc, flum sacri ae Patrie dopo de Grande 
Vuere, cun aghis une vore bondantis par vie dai tancj afluents e fontanis 
carsichis che al cjate pe só strade, al nas in Slovenie, dulà che e je buine 
part dal so cors, e al jentre in Italie dongje Gurize. Chi al segne, prime di 
là indevant viers dal mar, la linie di division jenfri il Cuei e il Cjars. 

Lis culinis dal Cuei, verdis e dolcis, fatis in gran part di dipuesits di ponche 
e arenarie, a son une vore antropizadis: dutun cun Dolegne, Cormons, 
Caprive, Sant Florean — il pont plui alt a 277 m — e Gurize, a son tancj i 
borcs e i cjasái sparnicáts su pes rivis o sui cucs. Dongje a son boscs di 
agaç, rôl e faiár — aes cuotis plui altis — e — tes zonis plui bassis — pomárs, 
ulifs e soredut vignái, metüts in rie sui roncs, famós pe produzion di vins 
ecelents tant che il Tocai, cumó Friulano, il Pinot Blanc e la Ribuele Zale. 


l insediaments da pit de mont e in culine 


| centris abitàts de aree pedemontane a son fats sù dilunc de linie di 
contat tra i versants meridionái prealpins o i sistemis culinárs da pit 
des cjadenis, di une bande, e la alte planure, di ché altre; in particolàr, 
cuasi ducj i centris a son vignüts sü dongje di un riu o di un flum, dulà 
che chescj a bandonin lis strentis valadis alpinis par sbroca für tal plan. 
Cussi, da pit des Prealps Cjargnelis e je une lungje rie di insediaments 
che e va di Cjanive a Pingan, passant par Polcenic, Davian, Montreal e 
Mania. Di Vencon a Cormons, invezit, movintsi da pit des Prealps Juliis, si 
cjatin Glemone, Tarcint, Atimis, Faedis e Cividat. La bondance di aghe e 
motivazions di sigurece e control a an rapresentat i criteris fondamentái 
te fondazion e evoluzion di chescj insediaments inliniáts. 

No mancjin po dopo i insediaments plui internis, distribuits dilunc des 
valadis che si vierzin framiec des Prealps, dal Cjanál da la Ciline al Cjanal 
di Sant Francesc e de Colvare, de Val de Tor aes valadis dal Nadison, ancje 
se in chescj câs, cundut che la altece dai centris principái no je masse 
grande, la posizion isolade, la presince di frazions a cuotis plui altis, e la 
morfologjie di buine part dal teritori comunál ju caraterizin pitost tant 
che país di mont. 

La culine furlane 


Citadinis e cjistiei 


Sant Denél 


Il cjistiel di Cjanive 


Sui conoits e sui flums 


SII N 


I| conoit dal Vuaiat cun Glemone 


Gurize e il so cjistiel 


Sant Denél, Feagne, Colorét, Buie a son dome cualchidun dai centris abitats 
che si cjatin te fasse culinár di origjin moreniche. La ۱۵۲ carateristiche 
principal e je ché di jessisi svilupáts sul cuc di une culine, dulà che la 
esposizion al soreli e la salubritat a jerin miór (lis areis intramorenichis 
a jerin cuviertis di palüts, torberis e pocis). Cun di plui, dal alt al jere plui 
facil difindisi e controlá il teritori tor ator. 

Ancje se in gjenerál a son nassúts te ete preistoriche e protostoriche, 
chescj insediaments a rapresentin i esemplis plui interessants di borcs 
fortificáts medievái in tiere furlane, e nus dan la oportunitat di cognossi e 
ricostruî une des fasis principals e significativis de storie de nestre regjon. 
| cjistiei di Susans (Maian), di Darcjan, di Vilalte, di Morùs, di Colorét e di 
Cjassà a son dome cualchidun dai insediaments plui significatifs, se no 
altri pal stat otimal di conservazion. 

La presince di cjistiei antícs e je evidente ancje da pit des Prealps orientáls, 
dulà che dispés i cjistiei a vignivin fats sü parsore di fuarts langobarts. In 
cuasi ducj chescj esemplis i insediaments si son svilupáts dongje ma no 
tor ator dal edifici fortificát. A son costruits in rive, in posizion di favor, 
ancje i cjistiei de fasse pedemontane de provincie di Pordenon, di Cjanive 
a Top. La civiltat dai cjistiei nus à lassat in ereditat ancje diviers esemplis 
impuartants di borcs fortificáts, come Sante Margarite, fate sü intune 
posizion favorevule di indulà che e domine la alte planure ator di Udin. 


La aree pedemontane e culinar plui oriental dal teritori furlan, framiec 
dai cors dal Tiliment e dal Lusinc, e cjape dentri buine part dai centris 
fortificáts di dut il Friúl, tacant cul insediament di Vencon, no par nuie 
ricognossüt uficialmentri monument nazional. Cheste citadine, vignude 
sü dongje di une grande strente dal jet dal Tiliment, dulà che il flum al 
sbroche für di framiec des monts, e à vüt par secui une funzion strategjiche 
fondamental, in particolár pal control dai trafics comerciái che si tignivin 
dilunc dal flum. 

La stesse Glemone, vignude sù suntun dai conoits di deiezion plui 
impuartants e grancj di dute la regjon, format dal riu Vuaiat, e jere une 
volte une citát fortificade, dinamiche e benestant, che in gracie de só 
posizion plui alte e controlave la impuartante vie romane Via Julia, che 
e meteve in comunicazion il plan cu la montagne e cul mont gjermanic 
in particolàr. 

Za Forum lulii romane e Civitas Austriae franco-langobarde, origjins 
prestigjosis ricuardadis tal so non talian di Cividale del Friuli, Cividát al 
è un altri esempli di centri fortificát, fat sù intune posizion strategjiche 
ae jessude tal plan de strete e sugjestive valade dal Nadison, che propit 
achi al presente une fds fonde e spetacolár traviersade dal storic Puint 
dal Diaul. 

Lant indenant si à di ricuarda ancje l'impuartant centri di Cormons, 
baluart dai arciducái te secolár contraposizion dal Imperi ae Serenissime 
Republiche di Vignesie e dominat dal alt de mont Quarine dai rescj de 
poderose tor. 

In fin la capital stesse dal Friül oriental, Gurize, si ۵ svilupade ator di un 
picul borc fortificát insom di une culine, intune posizion favorevule, no 
lontane de confluence dal Vipau tal Lusing e ad ór di une zone aluvional 
une vore fertile, ancje par vie de grande bondance di aghis. 

La culine furlane 


Une cjase rural a Polcenic 


Fontanebuine: un porton tradizional 


Un borc di Feagne 


La architeture popolar e tradizional 


La fasse pedemontane, sedi tal Friúl ocidentál sedi te linie che di 
Tresesin e puarte a Cividat, e lis culinis dongje si caraterizin pe presince 
contemporanie di plui modei di cjase rural tradizional. Di fat, o cjatin une 
dongje di ché altre chestis tipologjiis: la cjase di derivazion cjargnele, cul 
puarti e la lobie; la cjase de alte planure, cu la cjase tacade ae stale a 
forma un unic complés, metüt di traviers rispiet ae strade di acés; e in fin 
il model classic de cjase di cort. 

Tal cás di cheste ultime, i siei elements significatifs a son la cort tal miec, 
il porton di jentrade su la strade principal e la separazion sostanziál tra la 
cjase di une bande, e lis areis publichis esternis — stradis e placis — di ché 
altre. In cualchi cás cheste separazion, che tal imprin e veve un significat 
difensif, e devente plui fuarte pe presince di une muraie ancje avonde 
alte. La facade su la strade e je interote dal porton di jentrade che, a 
traviers di un puarti viert tal fabricát principal, al mene dentri te cort. 

Il porton par solit al rapresente un dai elements architetonics plui curáts 
di dut il complés. Al pues jessi a arc, cul ricuadri di piere o di marmul, o 
scuadrat, cui antîi in muradure e un cuviert di cops poiat su tráfs di len. 
No mancjin elements decoratifs che a insiorin la part alte de struture. Lis 
puartis, sul imprin dutis di len, cumó a puedin varia une vore a seconde 
dal material che a son fatis: breis di len grés metudis dongje, len ben 
lavorát e tratát, fier, e v.i. 

In buine part dai cas, lis cjasis a son tacadis aes muraiis su la strade, dulà 
che par solit e je la bande plui lungje, cun barconetis piculis metudis 
adalt rispiet al marcjepit. 

Dentri dal spazi de cort, dulà che spes a jerin a sta plui fameis, si 
davuelzevin dutis lis funzions leadis ai lavórs dai cjamps e ae vite di ogni 
di. 

Di là de cort, par daür dal cjasament, a jerin i orts e lis braidis. 

Il material di costruzion plui doprát e jere la piere, di forme diferente daür 
des zonis di estrazion e üs e ancje des carateristichis de piere stesse: plui 
staronzade se e jere fate di claps di flum, iregolár o ancje scuadrade se e 
jere piere di gjave, soredut te pedemontane ocidental, dula che e jere une 
lungje tradizion local di pichepiere e scarpelins ben cognossúts tai secui 
passáts ancje für de regjon. No mancjin ancje esemplis, par solit plui 
resints, di fabricáts fats insieme di claps e modons listáts, chescj ultins di 
cualchi fornás local, che a ‘nd jerin une vore. Pe malte si doprave savalon 
e cjalcine, prodote tes piculis fornás a lens, clamadis a füc intermitent, 
parce che a funzionavin dome in cierts moments dal an. 

Par solit lis cjasis che a devin su la cort, plui pigulis, a vevin un puiül, che 
si leve sü par une scjale esterne di len, rimplacade plui indevant di scjalis 
internis. Lis stanziis tal plan tiere a jerin la cusine cul fogolàr, la cantine 
e il tinel, ancje se chest ultin no si lu cjatave in dutis lis cjasis. Tal plan 
parsore a jerin lis cjamaris, e tal plan parsore ancjemó al jere par solit il 
cjast, che si leve sü dal puiül cuntune scjalute di len. 

La culine furlane 


Piere e len 


La disposizion particolar des cjasis a Topoló tes 
Valadis dal Nadison 


tai prins dal Nüfcent 


Tes valadis de Tor, dal Nadison e dal Judri e je une tipologjie particolar 
di cjase tradizional, che no somee a chés altris abitazions de mont e de 
culine furlanis ma che invezit e riclame di plui il model tipic de planure. 
La scjale esterne par là tai plans parsore, in gjenar di piere la prime rampe 
e po di len, e il puiül di len cul parepet a stangjis dopradis par secjà i 
prodots, a costituissin i doi elements carateristics de facade esterne de 
cjase dal Friùl oriental. Cjase e stale, ancje se in cualchi câs a son dongje, 
a son cuasi simpri doi fabricats diferents, se no dal dut separáts. 

Il material di costruzion al è cuasi simpri la piere dal puest, soredut ché 
piasentine, ancjemó vué gjavade e lavorade tal teritori di Torean. Pal tet 
si dopravin i cops; in plui, rispiet aes regjons alpinis, la pendence e je plui 
basse. 

Lis cjasis plui semplicis a jerin su doi livei, cuntune uniche stanzie par 
plan; altris a vevin dós stanziis par plan — cusine e tinel dabàs e cjamaris 
parsore — e in cierts cas al jere ancje un secont plan, che ancje chel si leve 
sü di difür cuntune scjale di len. 

La cjase "cul puiül" in tancj cás si é evolude te forme "a lobie", ancje une 
vore profonde in cualchi cas, in mút che si veve un grant spazi cuviert. Il 
puarti disot, cu la scjale parade de ploie, e la lobie vere e proprie al prin 
plan, a son i caratars specifics de cjase slave furlane. 

Cjasis ristruturadis 


Agriturisims in cjasis vieris 


Tes ultimis desenis di agns si é fate sinti simpri plui la volontat di no 
pierdi un patrimoni edilizi di grant valór coletif, che al riscjave di sparî par 
cause dal degrát naturál e ancje, in cualchi cas, de pierdite di popolazion 
patide in maniere une vore fuarte di tancj pais de pedemontane e in part 
ancje de culine. 

La grande opare di ricostruzion seguide al taramot dal 1976, sostignude 
ancje di proviodiments legjislatifs, e a favorit il recupar e la conservazion 
di tancj esemplis di architeture spontanie rural di chestis bandis dal 
Friùl, sedi di doprà come cjasis di lá a stà sedi ancje par un ús ricreatif 
e turistic. A fasin part di cheste ultime tipologjie i tancj esemplis di 
fabricáts ristruturáts e dopráts ta chescj ultins agns come agriturisims, 
che a an pontat su la tipologjie architetoniche tradizional par promovi la 
lór ativitát; lis residencis par feriis, pal plui secondis cjasis, e lis struturis 
dopradis come centris culturái, di esposizions e museus. 

Ande se, in cualchi cas, i intervents di recupar e ricualificazion 
architetoniche a son stats discutibii, la valorizazion dai fabricáts intune 
politiche di disvilup turistic e rapresente une des pocjis alternativis che a 
permetin di evita il pericul dal degrêt di un patrimoni edilizi tradizionál di 
valór straordenari. Lis cjasis, lis stalis e i fabricáts agricui a son, di fat, une 
des testemoneancis plui vivis di un Friül rural che al ۵ mudat in maniere 
radical tal non de modernizazion. 


Argoments 


Ideis par 
percors di 
aprendiment 


La culine furlane 


Lis ativitats economichis di ir e di vué 


Lis coltivazions plui difondudis: cereái, invernài e estifs, vit e patatis. Il paisac rural de vit: roncs e filárs. | 
boscs di ról e cjastinar. La culture dal purcit. 

Des trasformazions artesanáls di une volte aes produzions industrials di vué; tipologjiis di industriis: la 
industrie alimentár e dal curtis; lis produzions artesanáls: lis fabrichis di cavatis te zone di Sant Denél. La 
tradizion dai fornasárs. La produzion di dolcs tes valadis dal Nadison. Lis cantinis. 

Oportunitáts di fruizion ricreative e ecoturistiche: parcs, risiervis naturáls e biotops, museus de vite contadine 
e struturis ecomuseáls. Il turisim cultural: museus, mostris di art, cjistiei, borcs fortificàts e citáts storichis. 
Domande e flus turistics leáts ae ufierte enogastronomiche: lis stradis dal vin e i agriturisims. Manifestazions 
di interés turistic: rituái religjós, rassegnis folkloristichis, rievocazions storichis e sagris di país. 


Jessude e lavór sul cjamp pe leture dal paisac culinár, cun individuazion di un pont panoramic otimál (cuel di 
Sant Denél, mont di Ruvigne, fuart di Osóf, badie di Rosacis o altris sits) > osservazion direte dal insiemit dal 
paisag par evidenziá i siei elements carateristics > distinzion e classificazion dai elements naturái e antropics 
» disen di une viodude significative. 


Indagjin tra i fruts par savé cuai che a son i vins preferits te lór famee > identificazion de zone di divignince 
dai vins, cun distinzion tra vins regjonái e extraregjonái e, po dopo, fasint riferiment aes diviersis areis dal Friùl 
» costruzion di un cartodiagram de regjon, cu la mapadure des zonis di divignince e la rapresentazion dai 
numars di preferencis segnaladis > confront, se dal cas, cui dats statistics riferits aes produzions efetivis. 


Lezion in classe cul purcitár > ilustrazion, di bande dal espert, di cemüt che il purcit al ven tirât sù in famee 
> aprofondiments su lis parts dal cuarp dal purcit e su la lôr destinazion alimentár > il mistîr dal purcitàr 
e la macelazion > la fieste e il caratar convivial de purcitade > conte di bande dai fruts des lór esperiencis, 
diretis o indiretis > racuelte di material leterari (filastrocjis, contis, poesiis, cjancons popolárs e v.i.) su chest 
argoment. 


Indagjin su lis usancis alimentars dai fruts > individuazion de funzion dal persut te diete dal frut > colegament 
tra produzion di persut e localizazion gjeografiche > studi dal cicli produtif dal persut: dal arlevament dal 
purcit ae fete di persut su la taule > visite a un stabiliment pe produzion di persuts a Sant Denél > ilustrazion 
des fasis e modalitáts di lavorazion e conservazion dal persut. 


Cerce, a scuele, di une fete di gubane > individuazion dai ingredients > localizazion su la cjarte regjonal 
des Valadis dal Nadison, zone di produzion > aprofondiments su lis speciis vegjetals principals — arbui 
e arbussits — presintis > associazion tra i prodots doprats pal riplen e lis pomis, spontaniis e coltivadis, 
carateristichis de zone > escursion e studi dal paisag natural de Slavie furlane > in cas, visite a un stabiliment 
locál pe produzion di dolcs. 


Racuelte di informazions su lis tipologjiis e posizions dai distrets industriái plui impuartants de zone 
pedemontane e culinar > elaborazion di simbui comuns pe lór rapresentazion cartografiche > produzion di 
une cjarte tematiche che e presenti la distribuzion spaziál e la classificazion tipologjiche dai distrets. 


Visite al Museu de art dal fari e dal curtis di Manià » storie de industrie dal curtis: fari da fin, fari da gros e 
fabrichis > la produzion di une volte e ché di vué > lis scjalis di distribuzion dal prodot tes diviersis fasis de 
storie de industrie > prospetivis e pericui de globalizazion pe produzion local di Mania. 


Sielte di un parc o di une risierve natural di studia > individuazion dal lüc su la cjarte corografiche > 
ricercje des carateristichis morfologjichis, vegjetazionáls, floristichis e faunistichis dal lúc > individuazion dal 
itinerari de scuele al sit naturalistic, calcolant la distance > escursion gjeografiche e osservazion direte dai 
elements studiáts. 


Ricercje di material iconografic sui cjistiei de culine furlane > colocazion des imagjins in corispondence 
de posizion dai cjistiei su la cjarte gjeografiche > ipotesi su lis resons de lór distribuzion gjeografiche > 
aprofondiments: periodi di costruzion, contest storic, acjadiments significatifs leáts, se dal cas, a chei cjistiei 
> ricercje di corelazions tra la posizion dal cjistiel e la storie dal ۵۷۰ 


Indagjin tra i fruts su lis sagris e fiestis di pais de aree pedemontane e culinár cognossudis e frecuentadis > 
colocazion tal timp — calendari — e tal spazi — localitát — des manifestazions tradizionáls > rapuart tra date 
e ciclis stagjonái naturái > relazion tra fieste e prodots tipics de enogastronomie. 


41 


42 


La culine furlane 


Par savé libris 
di plui e opuscui 


altri 
material 


Aa. Vv., Prealpi Carniche, Udine, SAF, 1986. 


Bancuic G. (par cure di), Pulfero. Ambiente-storia-cultura, Pulfero, Comune di Pulfero, 
1994. 


Cibario del Friuli Venezia Giulia. Atlante dei Prodotti della Tradizione, s.l., ERSA. Ente 
Regionale per la Promozione e lo Sviluppo dell'Agricoltura del Friuli Venezia Giulia, 
2002. 


Degrassi D., Storie di case, castelli, città nel Friuli Venezia Giulia. Luoghi storici e 
dinamiche del territorio dalla preistoria alla Grande Guerra, Gorizia, LEG, 2002. 


Det Fasro A., Guida ai castelli del Friuli, Bussolengo, La Libreria di Demetra, 1996. 


Enciclopedia monografica del Friuli-Venezia Giulia, vol. 1, parts I-II, Udine, Istituto per 
l'Enciclopedia del Friuli-Venezia Giulia, 1971. 


۲۸۵۵۸٥ C., II vigneto Friuli dall'arrivo dei Romani alla "partenza del" Tocai, Udine, Ducato 
dei vini friulani, 2005. 


Matartia B., | coltellinai di Maniago, Pordenone, 1965. 


Pucciaretui B. (par cure di), Colli Orientali del Friuli. Il Parco della vite e del vino, Cividale 
del Friuli, Consorzio Tutela Vini D.O.C. Colli Orientali del Friuli, 2001. 


Roparo N.V., Castelli del Friuli e della Venezia Giulia, 1985. 


Scoprire il Friuli Venezia Giulia, Trieste, Regione Autonoma Friuli Venezia Giulia. 
Direzione Regionale del Commercio, del Turismo e del Terziario, 20032. 


Storti L. (par cure di), Comunità collinare del Friuli, Udine, Roberto Vattori Editore, 1984. 


Tew B. (par cure di), Valli del Natisone: evoluzione dell'artigianato, Comunità Montana 
delle Valli del Natisone, 1988. 


Terre, vigne, vini del Friuli V.G., Udine, Gianfranco Angelico Benvenuto Editore, 1983. 
Vatu E., La cucina friulana, Padova, Franco Muzzio Editore, 1992. 
Vatussi G., Friuli-Venezia Giulia, Torino, U.T.E.T., 19712. 


Vatussi G., Note geografiche sull'artigianato friulano: i seggiolai di Manzano e i 
coltellinai di Maniago, in Rivista Geografica Italiana, |, 1963 


Viraiio G., Andare per castelli. Itinerari in Friuli Venezia Giulia, Udine, Forum, 2003, 
voll. 3. 


Donazzoto CRISTANTE C., Rampini A. (par cure di), Obiettivo Friuli. 1860-1960. Fotografie di 
un secolo, |.R.P.A.C. e Civici Musei, Udine, 2005. 


Regione Autonoma FRIULI VENZIA GIULIA —DIREZIONE CENTRALE RISORSE AGRICOLE, NATURALI E FORESTALI, 
Aree naturali protette del Friuli Venezia Giulia, Udine, RAFVG, 2008, (cofanet cun 
schedis). 


La culine furlane 2 


Visitis Bosc dal Roman, Spesse di Cividat 
sugjeridis Cjase des Paveis, Bordan 
Cuel e fuart, Osóf 
Ecomuseu “Lis Aganis” des Dolomitis furlanis, Mania 
Ecomuseu des aghis dal teritori di Glemone, Ospedál di Glemone 
Ecomuseu Cjanál di Resie, Resie 
Museu de Central, Malnis 
Museu de art dal fari e dal curtis, Mania 
Museu de tiere dai núf cjistiei, Atimis 
Museu de vite contadine " Cjase Cocel", Feagne 
Museu di storie contadine, Fontanebuine di Pagnà 
Museu di storie de Grande Vuere, Gurize 
Mostre permanente "Boscs, Om, Economie tal Friül Vignesie Julie", Vencon 
Centris urbans: Mania, Sant Denél, Glemone, Cividat 
Borcs rurài: Frisanc, Pofavri, Midun, Ramandul, Dolegne, Sant Florean dal Cuei 
Cjistiei: Cjanive, Manià, Darcjan Disore, Vilalte, Brecà, Partistagn, Faedis, Gronunberc, Cormons, Gurize 
Borcs fortificáts: Vencon, Sante Margarite 
Visite a un stabiliment di persuts e/o a une latarie turnarie 
Contats Comunitát di mont Friül Ocidentál, Barcis 
utii Comunitát di mont Tor, Nadison, Cuei, Sant Pieri dai Sclavons 


Comunitát Culinár dal Friül, Colorét di Montaban 
Consorzi dai Cjistiei dal Friúl Vignesie Julie, Colorét di Montaban 
Parc des Prealps Juliis, Prat di Resie 

La culine furlane 


Agriculture e arlevament 

Policulture 


Contadins a vore in culine tai prins agns 
dal Nüfcent 


Une aziende agricule tradizional 


Il sfrutament agricul de fasse pedemontane e des areis culinárs furlanis 
al à simpri garantit une produzion suficiente a sodisfa lis dibisugnis 
alimentárs essenziáls de popolazion e, in plui di cualchi realtát, e 
à significat, cu la vendite tal marcjat local, ancje un bon contribüt ae 
composizion dal redit familiar. 

In plui dai prodots che si podevin racuei cun facilitát tal bosc, cjastinis 
in particolar, la lavorazion dai cjamps, ancje se dispés póc judade des 
cundizions morfologjichis, e à simpri proviodút la popolazion local di 
cierts aliments fondamentáls: dongje des ulivis, coltivadis za tal timp 
dai Romans e tornadis tai ultins agns, ancje se in cuantitat limitade, lis 
produzions plui difondudis a jerin soredut la vit e i cereái, sedi invernái 
come il forment e il vuardi, sedi estifs come la blave. Cun di plui a jerin 
patatis e ortaie, che nissune famee contadine no trascurave, di müt 
di procurási cun pocje spese almancul une part de só diete di ogni di, 
soredut tai més plui cjalts (cjapá sü di cene). 


La culine furlane 


Un grant vignal 


Vignái vieris e gnüfs 


mc. 


Dai vignái ae ue e al vin 


La imagjin, no dome economiche, dal Friül e je leade a strent ae produzion 
di vin. Di fat la coltivazion de vit e à caraterizat cuasi doi mil agns di 
storie de economie agrarie furlane, interessant soredut il paisac culinár. 
La coltivazion de vit tes tieris dal Friúl e je documentade za tal III secul 
p. di C., ancje se al è stat plui indevant, cui Romans, che la viticulture e à 
cjapát pit pardabon par difusion e impuartance, tant che Aquilee e jere 
un dai marcjáts dai vins principái dal Imperi. Di sigür, par dute la lungje 
ocupazion dal Friül di bande de Serenissime, il vin al jere considerat une 
grande — se no la plui impuartante — ricjece de tiere furlane. | luncs 5 
di vuere, tra Vignesie e la Austrie prin, tra Napoleon e la Austrie dopo, e 
plui indevant lis dós tragjichis vueris mondiáls, a an causát cuintricolps 
une vore fuarts su la economie vitivinicule furlane, puartant vie tiere ai 
vignái, ruvinant i racolts, danegjant i lücs di produzion, lis cantinis. Si à 
di tignî cont ancje dal impat che la filossare, il pedoli de vit, al à ۷۵۲ sui 
vignai dal Friúl, drazant cuasi dal dut lis cualitáts mancul resistentis e 
domandant un mudament radical tal mat di coltivá la plante. La riprese dal 
setór, a parti dai agns Sessante dal secul a pene passát, e je stade rapide, 
a dimostrazion di trop tacáts che a jerin i furlans, e soredut i contadins 
furlans, ae vit e al so famós e tant preseát prodot di trasformazion. 

Lis ondulazions dolcis dai Cuei Orientái dal Friúl e dal Cuei a son 
cognossudis tal mont pe coltivazion di vits di cualitàt, che a garantissin 
la produzion e la vendite di vins gustós, blancs e neris, buine part di 
lór premiats cu la marche di Denominazion di Origjin Controlade (DOC). 
Dome tes culinis jenfri la Tor e il Lusing a son plui di 400 aziendis 
ricognossudis e une superficie complessive destinade a vignal di plui di 
doi mil etars. 

Il Picolit e il Ramandul, tra i blancs, e il Sclopetin, il Pinot neri, il Refosc dal 
pecol ros e il Pignül tra i neris, dome par nomena cualchidune des varietàts 
plui prestigjosis e mancul difondudis, a son il risultat di une cumbinazion 
armoniche di fatórs, in particolàr lis cundizions gjeo-pedologjichis. Di fat, 
la alternance di strats di arenarie e ponche (flysch), une vore friabii, e fas 
si che i terens a sedin une vore adats ae cressite de vit. 

Si pues di che in chestis culinis, gjavat cualchi facolet di tiere lassát a 
bosc, soredut tes cuestis plui soregladis, dongje e ad ór di chei riuluts 
che a caraterizin la rét idrografiche secondarie de fasse culinár dal 
Friùl, l'om al è intervignüt cun fuarce, ancje se par fortune cun avonde 
sintiment, par modificándi il profil, traviers di oparis di sgjáf e teracament 
a roncs, di mút di aumentá la produzion di vin. Il risultàt al è un paisag 
une vore antropizát, ma che al mostre par solit un bon ecuilibri te só 
organizazion. 

La culine furlane 


Il purcit 


Il cjòt 


Si cope il purcit 


(Pan e) salam 


Il purcit e la 5۵ cjar a rapresentin te storie dal Friùl un un aliment 
impuartant e di gran valòr nutritîf. Se une volte al furnive la taule soredut 
des fameis sioris, e di fat al comparìs in tancj documents cjatáts tai 
archivis di impuartantis fameis di maiorents, in dì di vué al rapresente un 
plat tra i plui comuns, che si cjate simpri tes sagris di paîs e tai moments 
di fieste dentri e fùr de famee. 

La só scree uficiàl come plat fondamentál e contribüt impuartant ae 
alimentazion dai furlans e fo, cun ogni probabilitàt, te prime Ete di Miec, 
ai timps de dominazion langobarde, cuant che, cul rimboschisi progressif 
des culinis, e cressé ancje la popolazion di cenglars e purcits salvadis. Di 
in ché volte il purcit al à caraterizát la cusine e la diete dai furlans, fasint 
la fortune di chei che lu arlevavin e introdusint adiriture un mistir gnúf, 
chel dal purcitar, une figure professional tant dificile di cjata in di di vué. 
Il purcit nostran, ae fonde de produzion dai persuts di Sant Denél, famós 
in dut il mont, al é di cualitát avonde picule; di lui, come che si sa, no 
si bute vie nuie: cu lis cuessis si fasin i persuts, cul sanc la mule e la 
boldone, cui polmons la polmone, cui tais plui preseáts bistechis, rost e 
diviers insacáts, tignüts dentri intune rét fate cui budiei de puare bestie. 
Salams, luianiis e il tradizionál muset si cjatin te cusine tradizionál di 
dute la regjon, cun cualchi variazion di une zone a ché altre. ۱۱ muset in 
particolár, compagnat de bruade (ráfs lassáts a fermentá te trape), al ۵ 
deventat, dutun cul frico, il plat nazionál furlan. 

La tradizion dal purcitá, val a di di copa il purcit, e à rapresentat par secui 
un moment une vore impuartant tal calendari des voris e de organizazion 
social dal mont contadin furlan. La di che si purcitave, di fat, e jere une 
ocasion di fieste par dute la famee, che e vignive judade di amis e 
cognossincj, e tal stes timp e segnave une tape fondamental tal contest 
de economie domestiche. E seguive, di fat, un lunc periodi dedicat a tira 
sü in cjase il purcit e e introduseve une fase di sigurece dal pont di viste 
alimentár pe famee. 

La culine furlane 


Il lavór tradizionál e lis gnovis realtats produtivis 


L'artesanàt 


| scarpets 


La industrie 


La zone industrial di Riul 


Il procés di industrializazion che al à interessat il Friúl dopo de seconde 
vuere mondial, e che al à vüt une acelerazion particolàr te fase di 
ricostruzion dopo dal taramot dal 1976, al à viodüt a nassi te zone 
pedemontane e culinár une varietát di areis industrials e artesanáls 
specializadis in setórs produtifs diferents. In cualchi cas il disvilup 
industrial al è leat ae storie de economie local, rapresentant une version 
moderne di mistirs antics — dai batifier ai curtissárs te zone di Mania, 
dai lavorents a domicili a lis impresis di manifature tessile te zone di 
Glemone, dai scarpelins di une volte ai lavoradórs de edilizie di cumó tal 
Friùl ocidentál, dai artesans dai scarpets aes fabrichis di cavatis a Sant 
Denél. 

No mancjin, pero, esemplis di industrializazion plui resinte, leade a sieltis 
di planificazion e programazion economiche a nivel regjonal e ancje 
local, che a an puartat ae istituzion tai agns '60 dal secul stat des zonis di 
svilup industrial: ché di Riul caraterizade de presince, soredut, di impresis 
metalurgjichis e dal mobil, e ché di Cividát, cun implants siderurgjics e di 
lavorazion e trasformazion dal acár. 

A son di nomená, po dopo, lis impresis mediis e piculis dal setór estratif 
— gjavis di marmul e di piere, gjavis di clap par fà cjalcine, gjavis di 
glerie e di ponche — avonde numerosis sedi te pedemontane des Prealps 
Cjargnelis, dongje Cjanive, da pit dal Cansei, e te zone di Través, sedi tes 
Valadis dal Nadison e te zone di Torean di Cividát, famose pe estrazion e 
lavorazion de piere piasentine, clamade ancje piere di Torean. 


Persut e no dome 


...@ i persuts 


La produzion alimentár, tradizionalmentri presinte a nivel artesanál te 
zone culinár e pedemontane, e je simpri plui cognossude e preseade, 
in Italie e ancje tal forest. | persuts di Sant Denél e la gubane di Cividat 
a rapresentin i prodots plui prestigjds de manifature alimentar di dut il 
Friúl, ma a son compagnáts di une varietát di altris produzions: i formadis 
e chei altris prodots de trasformazion dal lat des tantis latariis sparnicadis 
te fasse pedemontane e tai arcs culinárs, di Feagne a Cosean, di Cividát 
a Glemone, di Cjanive a Spilimberc, dome par nomenánt cualchidune; 
la trute di Sant Denél; i dolcs; la robe insacade in gjenerál, tra cheste la 
famose pitina dal Friúl ocidentál; in fin i vins une vore preseáts, soredut 
tes areis dai Cuei Orientái e dal Cuei. 

La concentrazion di aziendis te zone di Sant Denél e à puartát, che al è póc 
timp, ae creazion dal Parc Alimentar, l'ultin dai distret produtifs nassüts 
in Friùl par volontàt de lec regjonál dal 1999, finalizade ae creazion dai 
distrets industriái. La zone interessade e عمج‎ dentri il teritori di cinc 
comuns in plui di Sant Denél, e un total di un centenár di aziendis, buine 
part ocupadis tal setór de lavorazion e conservazion dal persut e dai 
insacats e in chel de lavorazion dal lat e de produzion di formadi. 

Lis Valadis dal Nadison a son cognossudis in dute Italie pe gubane e pai 
strucs, dolgs prodots di cualchi imprese medio-grande, organizade cun 
proceduris industriáls, e di un grum di aziendis familiárs une vore piculis, 
tant che fors e scaletariis. 

In plui, al è interessant di nota che in cualchidune des valadis plui internis 
e margjinals de pedemontane si sta cirint di valoriza prodots alimentars 
deriváts de trasformazion e conservazion di plantis, jerbis, pomis e foncs, 
soredut cul obietif di dà un lavór ai zovins dal puest. 

La culine furlane 


| curtis 


Intune sale si ricostruis il lavór dai curtissárs 


moni unic 


Tra morárs, cuei e país 


A Mania, capital nazionál dal curtis, al è il ۱۱ Museu de art dal fari e 
dal curtis, testemoneance di une tradizion ancjemó vive, che e à savüt 
modernizasi trasformantsi in maniere radical. ۱۱ museu al à sede intun 
fabricát prestigjós ristruturát di póc timp, biel esempli di archeologjie 
industrial, che fin tai prins agns dal Nüfcent al deve acet a une des 
aziendis plui impuartantis pe produzion di curtis. Un centri museal che 
al testemonee une tradizion che no je sparide ma cambiade di plante für 
modernizantsi. 

In efiets, lis aziendis di cumó, metudis adun tal Distret industrial dal curtis 
e che a fasin part cuasi dutis dal Consorzio coltellinai — il consorzi dal 
curtissárs maniaghés che al cure la imagjin e la comercializazion dal 
prodot — a rapresentin l'ultin anel di un procés evolutif lunc e articolat, 
tacát, secui indaúr, tes fariis medievals. Cun buine probabilitat e je la 
bondance di aghe, che canalizade e produseve la energjie indispensabile 
pes lavorazions dai batifier, a jessi stade la reson principal dal disvilup di 
chest setór produtif, e no la presince di cualchi filon di material ferós te 
mont daür dal país. 

Tal imprin lis ativitáts di trasformazion a jerin indrecadis soredut ae 
produzion di imprescj par taiá, dopráts tal lavór dai cjamps e pal 
ecuipagjament dai soldáts. Probabilmentri al è dome cul secul XVIII che 
cualchi mestri artesan si specialize te produzion di curtìs. Interessante e 
utile e jere la colaborazion nassude tra i curtissárs di Mania e i cramárs 
dal Cjanál de Ciline, che a garantivin la vendite dai prodots tai marcjàts 
dal Friùl. 

Ore presint a lavorin a Manià diviersis aziendis, ancje une vore grandis, 
che in ogni câs a produsin ali dome cualchi model di curtis, par solit i 
plui prestigjós dal lôr catalic; pal rest dutis lis ditis a an delocalizat la lôr 
produzion tal forest, dulà che il cost dal lavór al é plui convenient, no vint 
savit resisti aes domandis dal marcjat global. 


Lis risorsis dal teritori par un turisim cultural 


La fasse pedemontane e culinár e presente un patrimoni storic, 
architetonic e naturál di grant valór, che al forme un dai paisacs tra i plui 
svariáts e interessants de regjon. 

Cundut achel, il turisim praticát in cheste zone nol ۵ par solit stanziál — la 
classiche vilegjature —, ma pitost al è leat a escursions di une di o di un 
fin di setemane viers citats o borcs storics, fuarts antics e cjasis nobiliars, 
parcs e ambients naturài particolars, caraterizáts di une vegjetazion 
vivarose e di une grande bondance di aghe. 

Pal plui, i visitadórs di cheste part dal Friúl a son a sta plui o mancul 
dongje, e magari a aprofitin par cjapà part a manifestazions o fiestis 
tradizionáls o a an voie di cerca plats tipics e vins speciài; o pûr a son int 
che e je in ferie al mar o in mont e e decit di là a fà cualchi escursion di 
une zornade intune des localitats storichis e artistichis plui carateristichis 
e famosis de fasse culinár. 


La culine furlane 


Une nature protete e valorizade 


eS 


Il lac di Curnin 


ECOMUSEO 


5 Afanis 


Il Bosc dal Roman a Spesse di Cividát 


ECOMUSEO 
DELLE ACQUE 
DEL GEMONESE 


| logos dai Ecomuseu 


L'escursionisim al cjate intes culinis furlanis une destinazion privilegjade, 
in gracie de varietát morfologjiche, ambiental e paisagjistiche che lis 
caraterize. Il teritori, che si zove di un clime morestát e un bon nivel di 
ploie, al è contrassegnát di culinis verdis traviersadis di flums e di rius 
plens di aghe, dispés intervaladis di laguts e vals paludosis. 

Lis zonis protetis e valorizadis a son cetantis, e a ufrissin ocasions 
interessantis di visite e di studi. 

Le Risiervis naturals regjonáls de Fés de Ciline e dal Lac di Curnin, i Biotops 
naturái regjonái de Aghe Colade di Sant Denél, dal Palút di Fontane Abis 
a Buie, dei Práts umits dai Cuadris di Feagne, des Torberis di Secuals, di 
Cjasesole di Maian, di Chichinot a Cjassà e di Borc Piorár a Morüs a son 
la dimostrazion de particolaritát e bielece di chest teritori. 

A Vencon, un dai Comuns che a fasin part dal Parc natural regjonal des 
Prealps Juliis, e je la mostre permanente Boscs, Om, Economie tal Friül 
Vignesie Julie, che e presente la storie dai boscs e dai lór ecosistemis. 
Tai Cuei Orientái, il Parc dal Bosc dal Roman, dula che a paronin il ról, il 
cervat, l'aier, il cjarpin blanc e neri, cui siei cincuantetré etars sparagnáts 
ai vignai che lu contornin dut intor, al rapresente un ambient di grant 
valór botanic e faunistic che si preste a ativitats didatichis e ricreativis, 
come ancje il Parc di Sant Florean, dongje di Polcenic, e il Bosc di Plessive, 
tal comun di Cormons. 

Une maniere gnove di intindi il turisim, pensát intune prospetive di 
sostignibilitat e cuntun valór didatic grant, e je ché ufierte dai ecomuseus, 
une forme museál inovative che e cir di valorizá lis risorsis ambientáls, 
storichis, culturáls e paisagjistichis in acuardi cu la comunitat local, che si 
impegne a viodi dal so teritori di müt di recuperá, valorizá e promovi un 
contest e une cualitat de vite miór. Lis primis tré struturis, ricognossudis 
de L.R. 10/2006, a son propit te zone pedemontane e culinár: dós a cjapin 
in considerazion il teme de aghe — l'Ecomuseu des Dolomitis Furlanis 
Lis Aganis a Manià e l'Ecomuseu des aghis dal teritori di Glemone a 
Glemone -, invezit il tierc, l'Ecomuseu Cjanál di Resie, al intint valorizà 
lis peculiaritats culturáls, storichis e naturals di ché valade. 

y سس‎ 
Il borc di Pofavri 


Cjase Cocel a Feagne 


Il Cjistiel e il borc di Colorét di Montalban 


Trincee des Frascjis a Foian 


Da pit des Prealps Cjargnelis e in dute la fasse culinar che dal Tiliment 
e rive a Gurize, a son localitáts tra lis plui interessantis, cognossudis 
e conservadis dal Friül. La grande impuartance storiche, cultural, 
architetoniche e artistiche des citadinis di Cjanive, Polcenic, Davian e 
Mania, Sant Denél, Vencon — monument nazionál —, Glemone, Cividát 
— candidade a jentrá tal Patrimoni de Umanitat Unesco —, Cormons e la 
stesse Gurize, lis propon tant che destinazions turistichis fondamentáls e 
di no podé trascurá. Ma dongje di lór no an di jessi dismenteáts i país e i 
borcs plui pigui sparnicáts par dute la zone culinár, dulà che la architeture 
spontanie prime, e la ricostruzion post-taramot dopo, a àn prodot 
localitàts interessantis. Tra i “Borcs plui biei de Italie" a son di ricuardá 
Pofavri, daür Manià, e Feagne tal Anfiteatri morenic. Simpri a Feagne 
une vore famós pal grant valór didatic al é il Museu de vite contadine di 
Cjase Cocel, nassüt par testemoneá aes gjenerazions plui zovinis il passat 
resint — prime dal boom economic — di ché zone, ancje cu la ricostruzion 
di ambients e la coltivazion di terens in maniere tradizional. Póc lontan, a 
Fontanebuine di Pagna, — altri borc cuntun grant valór storic e paisagjistic 
—al éil Museu di storie contadine, invezit a Grote, borc di Fare dal Lusinc, 
al é viert il Museu di Documentazion de Civiltát Contadine Furlane; ducj 
i doi a metin adun ogjets e imprescj dopráts une volte tes voris di cjase 
e in chés dai cjamps. 

La visite ai tancj cjistiei, fuarts, borcs fortificáts e cjasis signorils e ufris 
ai turiscj un itinerari une vore interessant, de Livence al Lusinc. Di fat, 
chestis costruzions a documentin in maniere concrete la storie de ete 
feudal e de nassite dai cjistiei tal Friúl, cundut che, cul taramot dal 1976, 
une gran part e sedi stade sdrumade o ruvinade e tancj a sedin ancjemó 
daúr a jessi restauráts o ricostruîts. In plui, la visite cualchi volte e je 
impussibile parcé che i fabricáts a son abitazions privadis viertis dome 
in ciertis ocasions; ma, dispés, i fabricáts a son stats adatáts par jessi 
dopráts par cunvignis, cerimoniis, mostris. Sui cuei dal Anfiteatri morenic 
e je stade realizade la Strade dai cjistiei e dal persut che e compagne 
i escursioniscj te discuvierte des tantis atrazions storichis di ché zone; 
plui a est, lis struturis fortificadis fatis sü tai comuns di Nimis, Atimis, 
Faedis e Paulét a metin adun il Museu de tiere dai núf cjistiei. Ancje tal 
Friùl ocidentál a son percors che a valorizin i cjistiei e i borcs fortificáts, 
dulà che si tegnin manifestazions e rievocazions storichis, par esempli a 
Cjanive, Manià, Top, Solimberc, Flavuigne. 

| percors di visite storics in Friúl no puedin trascurá i lücs des bataiis de 
Prime Vuere Mondial e i Museus di storie che a cheste vuere a son stats 
dedicats. Il fuart di Osóf, la zone tra Sant Denél, Ruvigne e Forgjarie e 
soredut la zone di confin des Valadis dal Nadison e dal Cjars a àn viodüt 
bataiis tra lis plui cruentis, dulà che i esercits si son frontats intune vuere 
infinide di trincee che e à lassat olmis che si viodin ancjemó vué. Chestis 
localitáts, al baste pensá a Cjaurét, Gurize, il Lusinc, a an alimentát 
une grande documentazion storiche, fotografiche, leterarie, di reperts 
e di ricuarts, metude dongje intune serie di museus, piculis mostris 
permanentis, colezions publichis e privadis simpri plui seguidis di chel 
che al è clamat il turisim de memorie. In cont di chest, al è di ricuardá 
che tai ultins agns si à lavorat tant par comedá lis trinceis, lis postazions, 
lis fortificazions e i trois doprats dai soldáts te Grande Vuere, e a son 
stadis organizadis diviersis rievocazions storichis tai lücs des bataiis. Lis 
localitats che une volte a jerin taiadis in doi dal confin vué a son unidis 
di percors che, tal non dal ricuart, a an trasformat i trois di vuere in trois 
di pas. 

In dut il teritori, po dopo, si cjatin testemoneancis des ativitats proto 
artesanáls e proto industrials davueltis dai oms vie pai ultins secui: fornás 
di cjalcine e modons, fariis, mulins e buteghis di marangons, tiessiduris, 


La culine furlane 


Museu de Central di Malnis 


carteris, filandis e industriis mecanichis e cussi indevant, che di fat a son 
un patrimoni un grum impuartant pe storie de economie e de presince 
umane ta chest teritori. Chest patrimoni, dispés trasformat, bandonat 
o degradat, in ciert cas al é stat recuperát par finalitáts culturáls e tant 
che testemoneance di archeologjie industrial. Tra i esemplis positifs o 
ricuardin la central idroeletriche di Malnis, che e à mantignude intate la 
só struture origjinál deventant Museu de Central, dedicat ae aghe e ae 
energjie. Il Museu al è ancje pont museál Science Center dal Imagjinari 
Sientific di Triest, che al à prontát il percors didatic " Fenomena" e che al 
gjestis simpri a Malnis, te ex latarie, il Geo Centre, un museu di stamp 
inovatif dedicat ae gjeografie, al teritori e al ambient. 


Il patrimoni eno-gastronomic 


Un Bed and breakfast intun vieri mulin ristruturàt 


| prodots tipics de culine 


La ospitalitàt te fasse culinàr, propit pe tipologjie particolàr di turiscj che 
e riclame, e je ufierte soredut di ostariis, tratoriis, agriturisims e bed & 
breakfast vignüts sù in gran numar tai ultins agns a dimostrazion dal bon 
gradiment dai visitadórs, otignüt cun prodots di cualitàt a bon presi e ancje 
cun manifestazions che a metin in mostre la gastronomie local. 

Soredut i agriturisims — dulà che dispés e je vive la testemoneance de 
civiltat contadine di une volte —, fondats su la idee di eco-compatibilitat, 
a tirin dongje une clientele numerose, che e rive di diviersis bandis a cirî 
un contat diret ma rispietós cu la nature. Tai agriturisims — come ancje tes 
sagris di pais dedicadis ai varis prodots — si pues vé une cerce de cusine 
tradizionál furlane, fate par solit di plats póc elaboráts, semplics e gjenuins, 
che a doprin i prodots che un teritori "puar" al podeve e al pues ufrî e 
bestiis tiradis sù in cjase. Al è di sotliniá che tes Valadis dal Nadison e tal 
Friùl oriental diviers plats de tradizion a son stats influencáts des culturis 
di di là dal confin. Riscuvierte e des voltis interpretade in maniere plui 
sofisticade, in di di vué la cusine furlane e je preseade, soredut tai fins di 
setemane, di une vore di apassionáts. 

Su lis taulis dal teritori culinár — dome par nomena i plats plui cognossúts 
e comuns = si cjatin cuasi dapardut la polente, zale e des voltis blancje; il 
formadi plui o mancul stagjonát; il frico, formadi disfat e ۲۲۱2۵1 te fersorie, 
che al pues jessi dúr e crostulin o púr tenar se fat cu lis patatis; lis fertaiis cu 
lis jerbis; lis sopis e lis mignestris; il vuardi fat come risot; macarons di ogni 
sorte, cuincáts tai müts plui fantasiós; tra lis verduris il lidric cul poc, il sclopit 
(lis menadis dal Silene vulgaris Garcke, cognossudis ancje come jerbucis 
o grisulò) e lis menadis dal urticon; i foncs; la robe purcine. In particolár, 
dongje dal salam e de peta o pitina, un prodot tipic de pedemontane 
nord-ocidentál, si scuen nomena il muset, il plui tipic dai insacáts furlans, 
par solit compagnát de broade, ráfs acits metüts te trape. 

Dongje di chescj plats, che si cjatin un póc par dut, a son altris carateristics 
di une cierte zone. Il plui famós, ancje a nivel internazional, al é il persut 
di Sant Denél che, in gracie dal aiar particolar de zone di produzion, al à 
un savór inconfondibil. 

In dute la regjon culinár si cjate une varietat di dolcs; tra chei des fiestis, 
i plui famós a son di sigür la gubane e i strucs des Valadis dal Nadison 
e la putizza di Gurize; invezit i colacs, cicimbelis tradizionáls cun tantis 
variantis che i santui a devin in regal ai fruts che si cresemavin, in di di 
vué si cjatin cun plui dificoltat. 

Leát al agriturisim, al à simpri plui impuartance l'enoturisim, pensát par 
chei che a presein la culture dal bon bevi e che a vuelin cognossi i diviers 

Paisacs tes "Stradis dal vin" 


Fiestis, sagris e manifestazions 


La Via Crucis animade di Cicunins 


aspiets dal teritori di produzion dal vin. Cheste ativitat e je sostignude, 
in particolar, de associazion Moviment Turisim dal Vin dal Friül Vignesie 
Julie che, cun diviersis manifestazions — par esempli Cantine aperte —, e 
propon percors tematics articoláts in Stradis dal Vin, itineraris par enoturiscj 
finalizáts ae cognossince di vins, cantinis, prodots tipics, ma ancje des 
bielecis dal paisac furlan. Di fat, restant dentri de fasse culinár, l'enoturist 
che al vedi voie di visita lis zonis DOC dai Cuei Orientat dal Friül, dal Cuei 
e de zone alte des Gravis dal Friül, no dome al cjatarà un teritori plen di 
incjant, ma ancje vins tra i plui bogns de regjon. 

L'enoturisim al ۵ favorit ancje des tantis fiestis e sagris dedicadis al vin 
che si tegnin vie pal an. Lis Fiestis dal Vin di Buri, Cuar di Rosacis, Faedis 
(fieste che si ten dutun cu la Sagre des freulis), Cormons, Nimis a son tra 
lis manifestazions plui impuartantis de zone, che a clamin dongje visitadórs 
ancje di lontan, esperts come ancje semplics apassionáts. 


Un element di fuarte atrazion turistiche te fasse culinár e pedemontane 
a son lis tantis manifestazions di caratar diferent che si davuelzin vie pal 
an, in stat di sodisfa i guscj e interés di ogni visitadór, tal stes timp fasint 
cognossi a ducj il teritori. 

Leadis ai rituái epifanics, lis manifestazion plui cognossudis a son a Glemone 
cu la Messe dal Talar, a Cividát cu la Messe dal Spadon, a Tarcint cul 
Pignarül grant che, interpretant la direzion dal fum, al da indicazions su 
cemút che al sarà l'an che al ven. 

Il Carneval al ufris un grum di atrazions cu lis sôs tradizions e sfiladis in 
mascare; lis plui famosis e particolárs de zone culinár a son forsit chés 
des Valadis dal Nadison e di Nimis. 

Leáts a aspiets di religjositát a son la Rapresentazion de Via Crucis a 
Cicunins di Feagne il Vinars Sant; il Pelegrinac dai 8 di Setembar al Santuari 
di Madone di Mont pe fieste de nativitat de Madone, a ricuart dal taramot 
dal 1976; lis tantis fiestis leadis ai sants patrons dai pais, ai sants titolárs 
des gleseutis di campagne, aes rogazions e ai tradizionai Perdons di 
ringraziament pe produzion agricule, come chel di Prestent, famós pes 
rosis di cjarte, e di Clauzét. A son po dopo i diviers presepis di Nadal che 
a clamin dongje un grum di apassionáts. 

Vie pal Istát, une vore preseadis a son lis grandis fiestis dedicadis al 
folklore cun grups che a rivin di dut il mont: la Rassegne internazionál 
dal folklore di Davian-Plancjaval, il Festival dei cuori di Tarcint, la Fieste 
dai popui de Mitteleuropa di Cormons, il Festival mondial dal folklore di 
Gurize. Apontaments culturái di grant interés a son il Mittelfest di Cividat, 
impuartante manifestazion di musiche, danze e teatri dai pais de Europe 
central, e Stazione di Topold/Postaja Topolove, dal non dal pais des Valadis 
dal Nadison dulà che si ten, une manifestazion internazionál che e tocje 
setórs diferents de art e de comunicazion — filmáts, disens, fotografiis, 
musiche, poesie, teatri — e che e viót la partecipazion di artiscj di dut il 
mont, atifs te ricercje e sperimentazion di lengacs gnúfs. 

Ricostruzion storiche a Cormons 


Aria di Festa a Sant Denél 


Une vore vivarosis e preseadis dal public a sono ancje lis rievocazions 
storichis medievals a Cjanive, Mania, Glemone e Cividat, e ché rinassimental 
a Cormons che e ricuarde l'edit di Massimilian | di Absburc. Jenfri rievocazion 
storiche e folklore a son, po dopo, il Pali dai Borcs e la pluricentenarie 
Corse dai mus di Feagne. 

A son di ricuarda ancje i events leats a lis ativitats dal om: la Mostre dal 
artesanat che si ten in ocasion dal Festival di Maian e la Sagra dei sest di 
Polcenic, mostre-marcjat dai zeis e dai ogjets di venc. 

Ma a son soredut lis fiestis e lis sagris dedicadis ai prodots eno-gastronomics 
a riclamá i numars plui grancj di visitadórs. Tra lis plui frecuentadis e je Aria 
di festa a Sant Denél che, dal 1985, e je deventade la fieste internazional 
dal persut. In plui, viodude la cuantitat di int che lis visite, no son di 
dismenteá la Fieste de coce a Vencon, Formaggi e dintorni a Glemone, 
la Sagre des freulis e de frambue a Atimis, la Sagre de frambue e de 
cirignicule a Trasaghis, la Sagre des cjastinis a Val di Sofumberc, Un biel vivi, 
manifestazion itinerante promovude des prolocos de Comunitat Culinár, il 
Marcjat di Sant Zuan a Mania, Paesi aperti tra Andreis e Frisanc. 

Tra gjeografie e storie 


Darcjan 


Lis dolcis culinis morenichis 


Borcs e pais fortificáts: Darcjan e Vencon 
tra culture e memorie 


Rivis Darcjan si cjate a nord-ovest di Udin, tra Feagne e Sant Denél, tal 
cercli plui esterni des culinis morenichis dal Friül centrál. 

Lis culinis dongje dal país a son caraterizadis di incisions profondis e valadis 
dulà che a vegnin jü rius come il Cuar, che al cor in chel che si pense al 
fos l'antic jet dal Tiliment, une valade glacial une vore largje. I! teritori al 
e ancje traviersát dal cjanál de Ledre e dal cjanál di Gjavons, che insieme 
a metin adun une rét di cjanái artificiái che a alimentin centráls eletrichis 
e une volte ancje batifiers e mulins. 

In chest contest morfologjic fat di teragaments, culinis e rivis une vore 
dolcis, i práts si compagnin a boscuts spontanis, cun plantis sedi coladicis 
sedi a cressite lungje. 


Di Trican a Darcjan 


La Acuile patriarcjál steme de Patrie dal Friül 


La conformazion dal teritori e la presince di flums e rius a àn fat in maniere 
che la zone e fos popolade bielzà te preistorie, come che a testemonein 
i rescj di un cjastelir dal Il mileni p. di C., fat sù propit ae confluence dal 
Cuar cul so afluent Petoc, un sit favorevul ancje parce che facil di difindi. 
Plui inlà tai secui a rivarin i romans e i langobarts, come che a mostrin lis 
tantis tombis scuviertis te zone. 

Vie pai secui altris invasórs a passarin par cheste part centrál dal Friül, 
lassant daúr di lôr tragjediis e distruzions. Cheste situazion di instabilitat 
e fini cuant che l'imperadór todesc Oton I di Sassonie al assegnà il feut a 
une antighe famee, di indulà che si pense che al rivi il toponim dal comun, 
cuasi di sigür di origjin predial, cun ogni probabilitat dal non Triccus, Trican, 
e di chest Darcjan. 

E jere une cjasade une vore prestigjose, cun possediments te aree culinár li 
dongje e in Istrie, e incarghis impuartantis ae cort dal Patriarcje di Aquilee. 
Cheste posizion social autorevule e je confermade dal fat che te assemblee 
parlamentar de Patrie dal Friúl la famee dai Darcjans e veve une funzion 
di prin plan, come che al é ricuardat ancje tal document dal Chronicon 
Spilimbergense, dulà che al è ripuartat sedi il toponim di Trican (Darcjan) 
che il titul nobiliár di conts dat ae cjasade. 

| cjistiei di Darcjan 


Il cjistiel disore 


Lis muris 


Un paisag ecuilibràt 


Vencon 


La strente dal Tiliment a Vencon 


Lis origjins dal borc a coincidin cun chés dal cjistiel di Trican-Darcjan e a 
van indaúr fintremai al secul XI. Te Ete di Miec i cjistiei a jerin doi: chel 
disore, distrut plui voltis al timp des invasions barbarichis, simpri tornat 
a fà sù e cumò un dai miór mantignúts di dut il Friúl, e un disot su la rive 
dal Cuar, sdrumát no si sa ben di cui: forsi par un svindic dal patriarcje 
Nicolau di Lussemburc o intune incursion dai Turcs tal secul XV. Di sigür 
il cjistiel al jere fat su dongje de Gleseute di Sant Maur, fabricát religjós 
che si pense che al fasés part dal cjistiel; cualchi paviment a mosaic al é 
dut ce che al reste de antighe struture di Darcjan disot. 

Invezit, il cjistiel di Darcjan disore al conserve cuasi dal dut la só antighe 
forme medieval, cun tré centis di muris cun curmei cuadráts vuelfs, a 
dimostrazion dal fuart leam cul Patriarcját, cualchi toc dal cjaminament 
di ronde, une part di une gruesse torate, ce che al reste di un antic puint 
jevadór e, soredut interessant, il turion centrál cun triforis de ete romaniche 
tarde. Simpri dentri dal complès e je la gleseute de Madone de Néf; il 
so valór artistic al é leat in particolár ae abside dal Tresinte e al altar de 
metat dal secul XVIII, rivat chi di Udin tal 1875 dopo de sopression de 
glesie citadine dai Sants Ermacure e Fortunát. Cualchi stanzie de antighe 
residence dai conts e conserve lis decorazions origjinariis, cun stucs dal 
Sietcent e pituris che a somearessin di scuele venite. 

Tal 1420 il feut dai Darcjans al passà sot de jurisdizion de Serenissime, 
che tal 1667 ur conferma il titul di Conts de Republiche Venite. Tal 1961 
la famee e vende il cjistiel che cumó al é di proprietat privade. 


Vencon, localitát medieval di grant interés storic e artistic, al ۵ un 
esempli impuartant di citadine fortificade, sierade di muris tor ator, cumó 
ricostruide dal dut e in maniere mirabile dopo che il taramot dal 1976 le 
veve sdrumade cuasi dute. 

Si cjate a 35 km a nord di Udin, su la rive di campe dal Tiliment, dominade 
dal Sant Simeon a nord-ovest, des rivis de Mont di Plauris a nord-est e de 
Mont di Ledis a sud-est. 

La impuartance che la idrografie e à vüt pe só fondazion e jetestemoneade 
tal toponim: il non di Vencon al ven dal riu Venconasse che al travierse la 
citat a nord prin di butasi tal Tiliment, e che al ven di Auentione, cuntune 


^u n 


lidris prelatine che e ۷۵۱ di "sorzint", "riu". 

Una storie lungje ] 


Il borc fortificat 


Lis muris e il Domo 


La capele di Sant Michél dulà 
che a stan lis mumiis 


Il Palag comunal 


La posizion gjeografiche favorevule e a segnat la fortune e il disvilup 
di Vencon fintremai dal timp dai Celtis, jessint un pont di passag obleát 
tra la planure e la mont, dulà che si strenc ché viertidure tra lis cjadenis 
prealpinis rapresentade dal jet dal Tiliment. 

| romans, plui indevant, a faserin di Vencon une lór statio dilunc de Via 
lulia Augusta, che di Aquilee e leve a lulium Carnicum — vué Zui — e di li, 
passant pal pas di Mont di Crós, ai marcjats dal Noric. Il prin insediament, 
peró, al vigni sü te ete caroline, cuant che, tal 923, a son documentadis pe 
prime volte lis Clause de Abintione (sclusis di Vencon). Cul Patriarcjat di 
Aquilee, che lu controla fin dal 1077, Vencon al cuistà une posizion simpri 
plui impuartante sedi di vuardie e control sedi pai trafics comerciái. Di 
fat, sul taca dal secul XIII il patriarcje Wolfger al veve assegnat Vencon 
tant che feut ai siórs di Mels che, plui indevant, lu tignirin insiemi cu la 
famee dai Tricans. Tal 1252 al taca a Vencon un marcjat setemanál che al 
deventà motif di contrascj continuis cun Glemone, di müt che tal 1258 
la citadine e decidé di protezisi cuntune dople muraie contornade di un 
fossal profont jemplat di aghe. Póc timp dopo la cjasade dai Mels, strache 
di proibizions e limitazions continuis ai cumiercs, e lassa il feut ai conts 
di Gurize. Di chest moment al scomencà un scuintri cul patriarcjat che 
al viodè l'alternási di presincis diviersis fin che, dal 1420 al 1797, ancje 
Vencon nol deventà part de Republiche di Vignesie. Par Vencon, il timp 
de dominazion veneziane al fo caraterizát di magnificence artistiche e 
espansion demografiche, ma ancje de pierdite di impuartance tai trafics e 
dal decjadiment economic. Ae fin di une curte ocupazion napoleoniche dopo 
dal tratat di Cjampfuarmit, la citát e passa sot de dominazion austriache; 
in fin, tal 1866, e jentrà tal Ream di Italie, e di ché volte e spartis i events 
de storie cul rest dal Friül. 

La impuartance storiche, artistiche e cultural di Vencon e à fat di müt che 
tal 1965 la citadine e fos nomenade 'Citát Monument di Italie’. 

La citadele, come che si é svilupade vie pai secui, e à une plante esagonál 
iregolar definide di muris antighis furnidis di curmei — altis 8 metris e 
rinfuarcidis di 15 tors — e di un larc fossál. Par miec di tré puartis si jentrave 
in citat, dominade ancjemó vué dal fabricát dal Domo dedicat a Sant 
Andree apuestul, in stil gotic, opare dal mestri Zuan. Tacát ator dal Tresinte, 
il Domo al fo consacrát ai 2 di Avost dal 1338 dal Patriarcje Beltram di S. 
Geniés, copat dai nobii furlans ai 6 di Jugn dal 1350 tai cjamps dongje 
Sant Zorg de Richinvelde. Di in ché volte, ogni 6 di Jugn, l'aniversari de 
muart di Beltram al é ricuardat cun solenitat tal domo di Udin; vie pai 
secui al à cjapat pit il cult di Beltram, proclamat Sant e nomenát protetór 
prime di Udin e di Glemone, po dopo ancje di dut il Friül. Il Domo par ducj 
chescj significáts e pes modalitáts de ricostruzion al à deventát il simbul 
de rinassite post-taramot. 

Interessants a son ancje il Palag comunal, biel esempli di architeture 
gotiche civil, fat su tal 1390-1410, butat jù plui voltis e ricostruît; la capele 
di Sant Michél, che e ten dentri de cripte lis famosis ‘mumiis’, che si son 
mantignudis par un procés di mumificazion naturál; Cjase Marcurel, la 
plui antighe di Vencon (secul XI); Palac Orgnani-Martina; Palac Radiassi 
dome par nomenant cualchidun. 

Tal 1617, forsi par difindisi di un gnüf assalt dai imperiai che a vevin cirüt 
di cjapa Vencon za tal secul prime, al fo tirát sü sul cuel un fuart in forme 
di stele, clamât "la Naf”. Di in ché volte, ancje pal spostament dai cumiercs, 
il pais di Vencon nol é stat plui atacat. 

Vint patît dams fuarts te Seconde Vuere mondial, Vencon al è stat distrut 
cuasi dal dut dai taramots dai 6 di Mai e dai 15 di Setembar dal 1976. La 
ricostruzion, partide subit, e je stade puartade indevant par agns e agns 
cun grande energjie: in gracie di un lavór meticolós e cence precedents, 
fat in maniere filologjiche e par anastilosi (piere su piere), Vencon al ve 

indaür la só antighe bielece deventant un esempli di rinassite a nivel 
internazional. 

In cheste maniere si à podút ristruturá lis muris e gran part dai fabricats 
antics; tra i plui impuartants: la Tor de Puarte di Sant Gjinesi, l'ex 
convent agostinian, la glesie romaniche dai Sants Jacum e Ane, e il Palac 
comunál. 


Un lúc reál e virtuál 


La place di Vencon tes ripresis 
di Addio alle Armi 


Ricostruzion virtuale Domo di Vencon 


Ancje se, in di di vu& la economie no vif dome di turisim, la ricjece storiche 
e cultural de citát e la vicinance dal Parc regjonál des Prealps Juliis, nassüt 
tal 1996, a clamin dongje ogni an cuasi cent mil turiscj, tancj di lór forescj, 
concuistats de bielece de citadine medieval. 

La particolaritat dai lücs e l'implant medieval dal borc a an ancje colpit 
l'interès di regjiscj famós, che a an ziràt a Vencon films une vore cognossüts 
ambientáts te Prime vuere mondial. In particolár a Vencon e li dongje a son 
stadis ziradis diviersis senis di A Farewell to Arms (par talian, Addio alle 
armi) di Charles Vidor (1957) cun Rock Hudson e Jennifer Jones, Alberto 
Sordi e Vittorio De Sica e di La Grande Guerra di Mario Monicelli (1959) 
cun Vittorio Gassman, Alberto Sordi, Silvana Mangano e Romolo Valli. 
La ultime frontiere par Vencon e rive des tecnichis de ۲6۵۱۲۵] virtual. Di 
fat la Universitát di Udin cul Laboratori di Interazion Om-Machine e altris 
partners e à realizat la ricostruzion in 3D, val a di in format tridimensional, 
dal centri storic di Vencon, dant la pussibilitàt ai visitadórs "virtuái" che 
a doprin un computer di cjamina dentri de citadine stant comuts sentats 
in poltrone. 

Cheste realizazion si compagne ae simulazion, simpri in modalitat 3D, dai 
efiets dal taramot dai 6 di Mai dal 1976 sul Domo di Vencon. La fedeltat 
des ricostruzions virtuáls e il rigór sientific te simulazion des scjassadis e 
dal lór efiet sul fabricat, il realisim e il fuart impat emotif de esperience a 
son stats i criteris principái che a an vuidát il progjet e la só realizazion. 
Dutis dôs lis aplicazions si puedin viodi tai sits http://udine3d.uniud.it e 
http:/hcilab.uniud.it/terremoto. 

Tra gjeografie e storie 


| taramots dal 1976: la vés dal Orcolat 


6 di Mai dal 1976 Vie pai secui, il Friúl, regjon cuntun pericul sismic alt, al € stat colpit 
dispés dai taramots. Di fat il so teritori, cun carateristichis litologjichis, 
gjeomorfologjichis e pluviometrichis particolárs, si cjate sul confin de 
microplache adriatiche, tra lis monts subalpinis e dinarichis, e chest lu rint 
un grum atif dal pont di viste gjeodinamic, ancje se cuntune sismicitat 
considerade avonde moderade dai studiós. 

Te storie si ricuarde cualchidun dai taramots plui grafs par numar di muarts 
e cuantitat di dams che a an interessat il Friül, cun efiets disastrós parce 
che cheste regjon e à, fin dai timps plui lontans, une trame di insediaments 
avonde fisse: ai 25 di Zenár dal 1348 un taramot cun epicentri a Vilac 
al fasè dams intune zone avonde largje che e cjapave dentri 2006 il 
Friül; ai 26 di Marc dal 1511 e fo fiscade la fasse pedemontane tra 
Glemone e Cividat; di ché volte, daür dai studis dai sismolics, la regjon 
e à subit un taramot disastrós — di intensitát di almancul 8? de Scjale 
Mercalli — ogni cincuante agns, ancje se dispès di caratar local. Altris 
datis significativis a son: il més di Lui dal 1700, cuant che il taramot al 
cjapa il Friül ocidental; ai 20 di Otubar dal 1788 e ai 24 di Jugn dal 1889, 
cun epicentri a Tumiec; ai 27 di Marc dal 1928, te zone di Verzegnis; ai 


18 di Otubar dal 1936 sul Cansei. 
8 terremoto in Friuli Joibe ai 6 di Mai dal 1976, aes nüf di sere, dopo une zornade segnade 


ALLE 21 UNA SCOSSA SISMICA DELL'OTTAVO GRADO DELLA SCALA MERCALLI HA DEVASTATO MAIANO, BUIA, GEMONA, 


rn ats ا سوه تسه دس‎ uae Ases Qi UN Cjalt ecezionál, ancjemò une volte l'Orcolat — cussì il taramot al è 
e i clamát de int, che lu paragone a une figure des contis popolàrs, un orcul 
che si divertìs a spaventà la int par dopo scjampà sbeleant, fasint un gran 
davoi e scjassant lis cjasis — al puartà muart e ruvine in Friül, colpît tal 
cûr, gjeografic, storic e artistic. Une scosse violentissime, di 6,5? de scjale 
Richter, cun epicentri tal Sant Simeon, tra Bordan e Vencon, e savoltà par 
57 seconts la zone pedemontane e culinár a cjaval dal Tiliment. E fo une 
catastrofe par une zone di 5.700 km? — che e cjapà dentri Muec, Damar, 
Cjavac, Vencon, Glemone, Osóf, Dartigne, Tarcint, Nimis, Buie, Maian, Sant 
Denél, Forgjarie, Vit, Cjavàs, Frisanc dome par nomena i comuns che a 
an vat plui muarts e int restade cence cjase — dula che a jerin a sta plui 
di 600.000 personis, dula che cjasis, fabricats publics, infrastruturis, país 
intirs a forin distruts o danegjáts in maniere grave. 
Lis liniis telefonichis e eletrichis a saltarin ma, in gracie de rét dai 
radioamatórs, di subit, dal rest de Italie e dal forest — soredut dulà che 
e jere une presince fuarte di furlans — a rivarin aiüts e socors: l'esercit e 
i vigjii dal füc talians judats di chei dai altris pais — Austrie, Gjermanie 
Federál, Canada, USA —, la Crós Rosse, la associazion dai alpins e altris 
ents umanitaris ma ancje personis singulis si derin dongje a dà une man 
ai furlans che, ancje se prováts pes pierditis patidis, si jerin tiráts sü lis 
maniis par fronta il disastri. A rivarin bens di prime necessitat, come 
cuviertis, medisinis, robe di mangjá, aghe, vistits; si tirarin sú ospedai 
di cjamp e mensis; si montarin 18.000 tendis par da un cuviert a chei 
116.000 che a jerin restats cence cjase; si taca a butá ju i fabricáts in 
pericul di cola o cun dams che no si podevin comedá; si tornarin a vierzi 
lis stradis principáls. 
Ae fase di emergjence e di prin intervent, in gracie di lecs straordenariis 
che pe prime volte a delegarin la gjestion di podés e finanziaments 
dal Stat ae Regjon e di cheste ai Comuns, al vigni daúr il moment de 
ricostruzion, tacant cu lis oparis plui urgjentis. La prioritat principal e 
jere di comedá o di torná a fa su lis cjasis e lis fabrichis, propit parcé 
che la cjase e il lavór a varessin judat la riprese de economie e duncje 
de vite, slontanant il pericul che la popolazion si dislidrisàs dal teritori 

6 di Mai dal 1976 


La zone colpide 


La vite e va indevant 


Prin tes tendis... 


po tes barachis 


e de comunitát di divignince, bandonant i país intune gnove diaspore 
furlane. 

Purtrop, dopo un Istát un grum plovisinós, passát tes tendopolis o — par 
chei pócs fortunáts — tes pocjis cjasis comedadis, il taramot al tornà ai 
11 di Setembar cun dés scossis, dai 5,1 e 5,6 Richter, e ai 15 cun dós 
ancjemó plui fuartis, di 5,8 e 6,1 di intensitat. Par chest, ancje se di fat 
si fevele simpri di taramot dal Friül dal 1976, par coretece si varés di 
tabaia di taramots dal Friül e pal 1976 di an dai taramots. 

Il belang complessif dai dams provocats dai taramots dai 6 di Mai e dai 
11 e 15 di Setembar al fo catastrofic: 137 comuns colpits su 219 di dute 
la regjon — 45 disastráts, 40 danegjats in müt graf, 42 danegjats —, 1.000 
muarts — di chescj adiriture 347 a Glemone, 131 a Maian e 104 a Osóf 
—, 200 fruts restats cence gjenitórs, 3.000 ferits, 100.000 restats cence 
cjase, 157.000 cjasis danegjadis, 32.000 distrutis, 3.500-4.000 miliarts 
di dams in bécs di ché volte e altris 1.000 miliarts di dams di procés. 


Dopo lis scossis di Setembar i furlans a pierderin ogni sperance di tornà 
tes lór cjasis in curt. 

Tal Unvier di chel an plui o mancul 80.000 personis a vignirin sfoladis 
in diviers centris de regjon e uns 35.000 a cjatarin ricet tai albiercs des 
localitáts dal Adriatic setentrionál, al sigúr ma no lontan di chei che a jerin 
restáts tes zonis disastradis a lavorá par torná ae normalitát. Intant, simpri 
par evita la partence definitive de popolazion, tai comuns taramotats 
a forin tiradis su, cuasi simpri dongje dai pais distruts, une desene di 
" baracopolis" fatis di cjasis prefabricadis e barachis. Chestis a contribuirin 
a fa tornà i sfoláts e a derin la pussibilitat a 20.000 fameis disastradis di 
lá a stà intun puest mancul precari des tendis, e duncje di podé frontà i 
agns a vigni intant che si tornave a fà su il Friül central. 

Chel al fo, in ogni cás, un moment impuartant pe popolazion teremotade, che 
e sperimentà formis di democrazie direte, cu la organizazion dai Comitats 
des tendopolis, dulá che a jentrarin ancje un grum di aministradórs locals e 
che a rapresentarin la espression vere de volontat politiche des popolazions 
taramotadis. Il Coordenament, par esempli, al rivà a organiza diviersis 
grandis manifestazions popolárs a Triest, sede de Regjon, par denunciá 
i ritarts e lis dificoltáts de vite tes tendis e tes barachis. In chest contest 
al nassé ancje il sproc dal "fasin di bessói" , che al sarà po dopo cjapat a 
pretest des autoritáts par justificá in part i ritarts de ricostruzion. 

A dispiet dal comissariament il lavór di instalazion dai prefabricáts al 
pati ritarts e mancjancis, segnaladis e denunciadis dal Coordenament. 
Al covente ricuarda che no ducj a bandonarin i pais, propit par controla 
miór cemüt che a levin indevant i lavórs e par scomencá la ricostruzion. 
Cui che al jere sfolat su la cueste al mantignive un colegament cuotidian 
cun chei che a jerin restáts tai pais; a chest pro e jere stade prontade une 
rét di traspuart public e a forin mantignudis il plui pussibil lis struturis 
aministrativis e socials dai comuns, che a vierzerin, tes localitats de riviere, 
sedis distacadis dai uficis comunái e des scuelis. 

La ricostruzion definitive e fo caraterizade de decision di torná a fà sü i país 
e lis cjasis cemút che al jere e dulà che al jere, daúr de volontát politiche 

e popolar, ideant peró ancje modei e implants urbanistics gnüfs — Bordan, 
Osóf, Dartigne, — o salvant e mantignint, dulà e cuant che al jere pussibil, 
lis tipologiiis urbanistichis e architetonichis e i fabricáts che si podevin 
recuperà — Glemone, Vencon, Sant Denél —. Sistemadis cjasis e fabrichis, 
intune seconde fase si pontà ae realizazion di struturis, infrastruturis e 
servizis — scuelis, glesiis, centris sociái, stradis di comunicazion, e v.i. — che 
a judarin la ricostituzion dal tiessút social des comunitáts e dai pais. 

Ma il taramot e la ricostruzion no an dome trasformat il paisac dal Friül, a 
an ancje puartat a un cambiament radical dai modei sociai, demografics e 
culturái de popolazion. Di fat, tal zir di póc timp, sedi par vie de necessitát 
urgjente di dà une cjase a cui che no le veve, sedi pe trasformazion che 
in chei agns e jere daür a interessa il Nord-Est, cul passag de societát 
tradizional rural a une industrial e post-industrial, modei urbanistics e 
abitatifs gnüfs — vilutis unifamiliárs, cjasis in schirie, condominiuts -, 
dispés cence nissun scheme armonic, simpri plui dispés a cjaparin il puest 
des cjasis tradizionáls, come lis cjasis di cort e lis cjasis ruráls, che a jerin 
coladis o che a vevin bisugne di ristruturazions costosis. 

In ogni câs, no si à di dismenteá che, mostrant a dut il mont une grande 
dignitát e un caratar fuart, di int che no mole mai, di pocjis peraulis 
ma che e lavore e si da da fà, come che al vül intindi il sproc o fasin di 
bessói, i Furlans a espuartarin un model positif di cemüt reagjî e fronta 
une catastrofe. 

A trente agns di chei fats tragjics al ۵ pussibil fà cualchi riflession plui 
distacade e gjenerál. | furlans a son vignüts für di ché esperience diferents 
no dome tal cuarp, tal teritori, ma ancje te anime. A an capit la impuartance 
di presentási al mont, il valór de solidarietát, la dibisugne di riviodi lis 
nestris sieltis e sigurecis, di metilis in discussion devant di modei culturái 
e sociài gnüfs, e tal stes timp di jessi braurós di une diviersitat che di fat 
e à scancelát in póc timp i segns dal taramot. La esperience madressude 
tai agns dal taramot in Friül e à dimostrat, po dopo, la impuartance di 
cognossi no dome lis causis di un disastri, ma ancje e soredut la funzion 
grande che i oms a an tes dinamichis spazio teritoriáls, sedi te prime 
rispueste al taramot sedi tal lunc periodi de ricostruzion. 

Su la fonde di chestis considerazions la lezion che si pues impará dal 
taramot dal Friül e je che, intune situazion di catastrofe, no esistin fenomens 
che no si puedin controlá, che cierts efiets, ancje gráfs, si puedin evita se 
si sin preparáts par timp par controláju. Propit daür di chest principi e 
je nassude la Protezion civil in Friúl Vignesie Julie e, su chel model, ché 
nazional, dulá che la cumbinazion di struture formal e volontariát e je un 
dai aspiets fondamentái. 

